qundao/data-zh-poetry huggingface dataset:
六十自述四首
作者：章钟亮
朝代：清

春鹒秋蟀太悤忙，潦倒人间六十霜。蔬圃近来留薤白，芒鞋老去踏槐黄。渐知佳境甘于蔗，漫道文章辣似姜。屈指光阴虚度过，蹉跎非复少年场。雪鬓霜髯暮齿隤，阅人成世岁华催。漫乘黄鹤冯虚去，曾历红羊浩劫来。十载秋风羁皖水，一场春梦到燕台。遨游四渎添诗料，也算平生眼界开。江湖浪迹老风尘，权借行窝寄此身。愤世但谋千日醉，卖文不救一家贫。叩门问字停车客，让坐清谈入幕宾。只有二三知己共，好携蜡屐访诗人。门户支持汔小安，弟兄羁旅迫饥寒。不求官俸还山易，欲报亲恩表墓难。积善儿孙留好样，长斋妻女劝加餐。重将花甲挨年数，八百彭篯指一弹。
六十自述四首·其一
作者：章钟亮
朝代：清

春鹒秋蟀太悤忙，潦倒人间六十霜。蔬圃近来留薤白，芒鞋老去踏槐黄。渐知佳境甘于蔗，漫道文章辣似姜。屈指光阴虚度过，蹉跎非复少年场。
六十自述四首·其三
作者：章钟亮
朝代：清

江湖浪迹老风尘，权借行窝寄此身。愤世但谋千日醉，卖文不救一家贫。叩门问字停车客，让坐清谈入幕宾。只有二三知己共，好携蜡屐访诗人。
六十自述四首·其二
作者：章钟亮
朝代：清

雪鬓霜髯暮齿隤，阅人成世岁华催。漫乘黄鹤冯虚去，曾历红羊浩劫来。十载秋风羁皖水，一场春梦到燕台。遨游四渎添诗料，也算平生眼界开。
六十自述四首·其四
作者：章钟亮
朝代：清

门户支持汔小安，弟兄羁旅迫饥寒。不求官俸还山易，欲报亲恩表墓难。积善儿孙留好样，长斋妻女劝加餐。重将花甲挨年数，八百彭篯指一弹。
吊黄侍中观用痴山皖伯台韵
作者：章钟亮
朝代：清

明诏建文颁，亲藩尚恃蛮。龙孙何处去？燕子忽飞还。命付长流水，魂依故国山。夫人有遗石，迹渍血痕殷。
长歌一首
作者：章钟亮
朝代：清

丈夫七尺身昂藏，酒酣耳热神飞扬。脱帽露顶所不禁，吴侬入楚皆同乡。座中在癖杜元恺，胸罗武库壁垒张。文坛元帅张子寿，词锋熊熊旗鼓当。修仁只许谭风月，语入元妙参老庄。翩翩年少杨德祖，时出议论相颉颃。方干补唇善谐谑，风流小杜亦清狂。诸君言语妙天下，千人辟易走且僵。我无李白粲花舌，独有阮生盗酒肠。醉后狂歌颇自得，请浮大白倾三觞。掷笔长啸出门去，白云红树恣徜徉。
风节井
作者：章钟亮
朝代：清

河水有时浊，不如井水清。流水有时激，不如止水平。平以正其命，清以全其贞。夫人完大节，儿女垂令名。深闺倡风节，阖郡多贞婴。宁从封氏死，不学息妫生。缅怀伊伯氏，彤管表风声。改邑不改井，有如白水盟。
忧旱一首呈怡园主人，即用主人喜雨诗韵
作者：章钟岳
朝代：清

天时苦旱已累月，雷不发声电匿迹。欲凭神牒召龙神，大霈甘霖下膏泽。谁道神龙是卧龙，千呼不出龙宫宅。簇簇秧苗半槁枯，可怜愁蹙三农额。三农无计相旁皇，泥首乞天助将伯。然而天意殊茫茫，不把天机预关白。我思昔日明社墟，连岁灾祲千里赤。老弱沟壑壮四方，鸷鸟盘空鹰振翮。尽胁饥民起揭竿，空劳天子虚前席。为丛驱雀渊驱鱼，此中岂是人谋力。方今蛮触十馀秋，干戈扰攘无宁刻。郁为戾气伤天和，无怪天人相捍格。一夫不获谁之辜，况乃百夫无一获。省中昨下官书急，索粮如索逋逃客。那管寅年与卯年，万取千焉千取百。杞人忧天人笑痴，我为忧时愁未释。一线之望寓生机，只此区区数晨夕。安得力士倾天瓢，须臾平地水深尺。纳税输征裕饷源，长官始负保民责。有朝霖雨破空来，扶犁我亦甘从役。
读怡园主人作，勉成四绝，录请哂政
作者：章钟岳
朝代：清

梅菊从来不共时，如何犹挺傲霜枝。孤芳岂有争春意，为待骚坛第一期。同人酌酒议题名，陶令当然是主盟。能与黄花争晚节，高风方不负先生。去年今日事如何，一片喧声战士歌。难得劫馀成雅集，光阴莫任等閒过。老朽生平不解诗，唫髭撚断未成思。主持风雅诸君事，我只叨陪酒一卮。
读怡园主人作，勉成四绝，录请哂政·其一
作者：章钟岳
朝代：清

梅菊从来不共时，如何犹挺傲霜枝。孤芳岂有争春意，为待骚坛第一期。
读怡园主人作，勉成四绝，录请哂政·其三
作者：章钟岳
朝代：清

去年今日事如何，一片喧声战士歌。难得劫馀成雅集，光阴莫任等閒过。
读怡园主人作，勉成四绝，录请哂政·其二
作者：章钟岳
朝代：清

同人酌酒议题名，陶令当然是主盟。能与黄花争晚节，高风方不负先生。
读怡园主人作，勉成四绝，录请哂政·其四
作者：章钟岳
朝代：清

老朽生平不解诗，唫髭撚断未成思。主持风雅诸君事，我只叨陪酒一卮。
送王云裳大令去任，即次留别诗韵
作者：章钟岳
朝代：清

我惜良有司，一朝解组去。临行张别筵，欲饮无欢趣。忆自经兵燹，百废俱未举。譬如皮不存，焉能使毛傅。及公绾县符，疮痍犹蔽路。公谓谋休养，水利必兼顾。若夫害马者，去之任毁誉。求治不宜急，急其所当务。愧我疏野性，夙未通情愫。昨始识荆州，茅塞得新悟。今读先生诗，冲淡涤尘虑。为语诸同盟，什袭珍斯著。
峡江道中二首
作者：章钟祜
朝代：清

金陵回望暮云平，舟过洪都又几程。千里关河谙客况，一囊琴剑繫离情。乱山萦绕峰双峙，戍鼓凄凉夜五更。风雨蓬窗红烛灺，迢迢驿路此孤征。频年作客挈行装，人为贫驱走四方。路出南昌多胜迹，主依东道况同乡。浣花身世三秋感，骑省年华两鬓苍。还祝萱堂长健饭，漫怜游子困风霜。
峡江道中二首·其一
作者：章钟祜
朝代：清
体裁：七言律诗

金陵回望暮云平，舟过洪都又几程。千里关河谙客况，一囊琴剑系离情。乱山萦绕峰双峙，戍鼓凄凉夜五更。风雨蓬窗红烛灺，迢迢驿路此孤征。
峡江道中二首·其一
作者：章钟祜
朝代：清

金陵回望暮云平，舟过洪都又几程。千里关河谙客况，一囊琴剑繫离情。乱山萦绕峰双峙，戍鼓凄凉夜五更。风雨蓬窗红烛灺，迢迢驿路此孤征。
峡江道中二首·其二
作者：章钟祜
朝代：清

频年作客挈行装，人为贫驱走四方。路出南昌多胜迹，主依东道况同乡。浣花身世三秋感，骑省年华两鬓苍。还祝萱堂长健饭，漫怜游子困风霜。
拟王渔洋三国小乐府 其一 铜雀台
作者：章钟祜
朝代：清

邺下寻鸳瓦，当年阁建霞。云何头已白，犹想婿乔家。
拟王渔洋三国小乐府 其三 归帝号
作者：章钟祜
朝代：清

祖父并为公，兄弟欲为帝。不弟亦不兄，称帝若儿戏。
拟王渔洋三国小乐府 其二 馈空器
作者：章钟祜
朝代：清

傅翼纵虎飞，还为虎所食。可怜王佐才，不识曹孟德。
拟王渔洋三国小乐府 其四 坐谈客
作者：章钟祜
朝代：清

貌雅心多疑，名士只如此。举国授他人，刘琮真肖子。
拟王渔洋三国小乐府·铜雀台
作者：章钟祜
朝代：清

邺下寻鸳瓦，当年阁建霞。云何头已白，犹想婿乔家。傅翼纵虎飞，还为虎所食。可怜王佐才，不识曹孟德。祖父并为公，兄弟欲为帝。不弟亦不兄，称帝若儿戏。貌雅心多疑，名士只如此。举国授他人，刘琮真肖子。
春秋宫词 其一 庄姜
作者：章钟祜
朝代：清

双眉黛锁闭深宫，絺绤凄其毂寸衷。早识红颜多薄命，肯将谑浪怨终风。
春秋宫词 其三 弄玉
作者：章钟祜
朝代：清

求凰一曲寓吹箫，骑凤同升碧汉遥。不识阿翁来觐帝，钧天醉后可相邀。
春秋宫词 其二 孟任
作者：章钟祜
朝代：清

登台凝睇意无涯，难得君王驻锦车。臂血猩红留一点，侍儿休认守宫砂。
春秋宫词 其五 叔隗、季隗
作者：章钟祜
朝代：清

二女联芳并擅娇，洞房定使客魂消。君臣绝代称僚婿，不让东吴大小乔。
春秋宫词 其四 怀赢
作者：章钟祜
朝代：清

无端夫婿作逋逃，又捧盘匜侍早朝。闻说高梁非故主，背人珠泪湿鲛绡。
春秋宫词·庄姜
作者：章钟祜
朝代：清

双眉黛锁闭深宫，絺绤凄其毂寸衷。早识红颜多薄命，肯将谑浪怨终风。登台凝睇意无涯，难得君王驻锦车。臂血猩红留一点，侍儿休认守宫砂。求凰一曲寓吹箫，骑凤同升碧汉遥。不识阿翁来觐帝，钧天醉后可相邀。无端夫婿作逋逃，又捧盘匜侍早朝。闻说高梁非故主，背人珠泪湿鲛绡。二女联芳并擅娇，洞房定使客魂消。君臣绝代称僚婿，不让东吴大小乔。
甲午秋夜述怀
作者：章锡明
朝代：清

梓里归来翻作客，拊心自悔太蹉跎。人如明月圆时少，家似浮云散处多。燕垒空萦泾水梦，鹢舟罢泛皖江波。那堪绝好茱萸会，佳节仍从客里过。
奉题加赠中宪大夫崇庆刺史常公殉节一律
作者：章锦
朝代：清

如公至性本天钟，生死常昭落落胸。施惠在民追吕又，临危效命比陈容。巴川俎豆豚蹄荐，瀚海衣冠马鬣封。三复遗编馀浩气，成仁大节属儒宗。
勖子
作者：章际治
朝代：清

丝毫不可假，微渐最宜防。毋友弗如已，为学但有常。慰亲端品行，华国籍文章。我意言难尽，夜时心自商。
和金溎生先生冰井寺诗即用原韵二首
作者：章际治
朝代：清

久作投簪客，鸿泥忆旧游。补铭镌四字，揽胜历三秋。眼底烟云逝，囊中珠玉收。续貂愧佳什，雅韵试重搜。闻道烽烟警，南辕愿竟虚。莫嫌游兴阻，转羡宦情疏。悯世肯行乐，待时聊隐居。桃源在何处，欲问武陵渔。
和金溎生先生冰井寺诗即用原韵二首·其一
作者：章际治
朝代：清

久作投簪客，鸿泥忆旧游。补铭镌四字，揽胜历三秋。眼底烟云逝，囊中珠玉收。续貂愧佳什，雅韵试重搜。
和金溎生先生冰井寺诗即用原韵二首·其二
作者：章际治
朝代：清

闻道烽烟警，南辕愿竟虚。莫嫌游兴阻，转羡宦情疏。悯世肯行乐，待时聊隐居。桃源在何处，欲问武陵渔。
烈妇行
作者：章际治
朝代：清

人臣死忠女死节，万世纲常赖不灭。寒松耐岁叶后凋，古井不波泉自洁。各私所天死所天，自古迄今原一辙。孰云藐藐妇人身，不能慷慨争前烈。嗟嗟予季幼聪慧，父老相期成后杰。刘家有女淑且贤，彼此原为中表列。女家男室父母心，况复孩提互提挈。似水年华冉冉更，于归有期缡未结。忽然天半起罡风，初茁兰芽遽吹折。人家方祝月常圆，讵料未圆已先缺。一间凶耗声呜咽，寸寸肝肠为断裂。之死靡他妾本心，妾身何难即引决。顾念吾夫鲜弟昆，孝养翁姑谁力竭。况复吾夫未娶身，为殇立后讥前哲。纵然一死恐徒然，在室守贞计亦拙。何如循礼来奔丧，生未同衾死同穴。闯然入室新妇身，不被绮罗被缞绖。先拜翁姑次抚尸，抚尸一恸悲永诀。铁石之人亦酸辛，泪竭声嘶继以血。养生送死两无愆，子职妇代忘据拮。临妆讵复铅华施，未寝先将环瑱撤。双丸日月去悠悠，期而小祥真一瞥。小祥乃在八月中，一死一生经岁别。翁姑无子奉盘匜，翁姑有孙绵瓜瓞。愿从吾夫地下游，自笑浮生同蠓蠛。灵前展拜有馀哀，长恸一声声顿绝。有功名教足千秋，何必年登耄且耋。吁嗟乎，吾家祖妣练夫人，功在全城世艳说。馀风湔染逮云仍，清操凛凛凝霜雪。大节如山山岿巀，贞心如水水澄澈。振古贤媛相顽颉，一瓣心香永永爇。
赠徐吉云军门六首
作者：章际治
朝代：清

圣代中兴日，奇才杰出时。浙东推巨阀，城北挺英姿。养志慈亲慰，成名上相知。忠臣原孝子，古训早昭垂。海禁宏开后，从戎异昔年。交通宜译学，巡缉恃楼船。罗腊曾敲订，轮机夙讨研。识时为俊杰，卓见在人先。浩劫造洪杨，苏松贼燄张。名都经克复，蕃将共翱翔。南讨周瓯越，西驰抵蜀湘。剧伤看遍体，勋绩炳旂常。内难渐澄清，频年外侮惊。西邻先肆虐，东国又寒盟。镇海誇殊绩，长城著盛名。交章卿相共，不数汉韩彭。武略雄当代，将军却好文。培才规美备，染翰藻缤纷。杰阁题何伟，穹碑访更勤。风流羊叔子，千古瓣香薰。折节论交惯，忘年到不才。琼瑶荣赠赐，樽酒乐追陪。座喜碑文积，轩因摄影开。勋名麟阁重，珥笔侍瀛台。
赠徐吉云军门六首·其一
作者：章际治
朝代：清

圣代中兴日，奇才杰出时。浙东推巨阀，城北挺英姿。养志慈亲慰，成名上相知。忠臣原孝子，古训早昭垂。
赠徐吉云军门六首·其三
作者：章际治
朝代：清

浩劫造洪杨，苏松贼燄张。名都经克复，蕃将共翱翔。南讨周瓯越，西驰抵蜀湘。剧伤看遍体，勋绩炳旂常。
赠徐吉云军门六首·其二
作者：章际治
朝代：清

海禁宏开后，从戎异昔年。交通宜译学，巡缉恃楼船。罗腊曾敲订，轮机夙讨研。识时为俊杰，卓见在人先。
赠徐吉云军门六首·其五
作者：章际治
朝代：清

武略雄当代，将军却好文。培才规美备，染翰藻缤纷。杰阁题何伟，穹碑访更勤。风流羊叔子，千古瓣香薰。
赠徐吉云军门六首·其六
作者：章际治
朝代：清

折节论交惯，忘年到不才。琼瑶荣赠赐，樽酒乐追陪。座喜碑文积，轩因摄影开。勋名麟阁重，珥笔侍瀛台。
赠徐吉云军门六首·其四
作者：章际治
朝代：清

内难渐澄清，频年外侮惊。西邻先肆虐，东国又寒盟。镇海誇殊绩，长城著盛名。交章卿相共，不数汉韩彭。
京口作
作者：章静宜
朝代：清

铁瓮城西鼓角催，扁舟遥自秣陵回。天清瓜步中流见，风起长江动地来。楚蜀帆樯千里集，金银山寺两峰开。秋光潦倒南游客，落日鱼龙夜夜哀。
夏日杂感
作者：章静宜
朝代：清

芜城柳色绿成阴，诏遣贤王羽骑临。风急双雕辞塞口，天清万马浴江心。虚传此地繁华久，谁念当年战伐深。歌吹竹西如尚在，休教笳管漫相侵。
拟刘太尉伤乱
作者：章静宜
朝代：清

宗社觏厄运，夷夏乱皇纲。神州尽纠纷，腥膻逼晋阳。余本炎精裔，投职事危疆。思将南山石，一补天柱荒。妖氛煽四野，中道罹昆冈。上惭楚包胥，请师救国殃。下愧汉窦融，保境拒强梁。遗轨宁不仰，微志竟莫偿。身同南冠囚，抚膺涕泗滂。心如高悬旌，因风尚飞扬。吹篪凄我怀，鸣笳断我肠。孝行既已亏，忠名徒自伤。功勋付逝水，意气亦何常。
晚泊京口
作者：章静宜
朝代：清

舟行易日暮，旅泊背孤城。酒力当秋胜，乡心逐夜生。人烟都会地，风雨大江声。明发空南望，苍然北固横。
汴梁行
作者：章静宜
朝代：清

汴州城内风鹤惊，汴州城外连军营。一夜金堤雷电起，千年玉殿波涛声。大梁自古繁华地，三市风光最明丽。西连伊阙作屏藩，北控成皋如带砺。高帝当年辟草莱，分封万骑自天来。兰窗仍起飞云殿，树寝还通造字台。子孙奕祀承青社，议亲常得君王赦。传来乐府胜河间，制就新声夸邺下。东风十里覆长堤，万树千条各向西。珠履尽知公子客，宝钗时见舍人妻。金梁明月空中度，玉津芳草迷归路。园内双双蛱蝶飞，桥边队队骅骝驻。双双队队更如何，紫陌朱城拂逝波。自言百岁来歌舞，自谓三时竞绮罗。绮罗歌舞无穷极，炎天烽火嗟何及！北地谁知青犊鸣，东门忽见黄虬入。飘零雉堞少人行，牙旗大纛自纵横。波翻夏后前朝庙，潮打梁王旧日城。故侯冷落悲徒步，新鬼荒荒泣烟雾。鹳雀高栖敖氏仓，鸳鸯虚抱相思树。至今榛棘尚成行，落日寒沙古战场。无忌已知新去魏，相如不复远游梁。游人对此空嗟棹，胡笳芦管声中老。牧马常过屠肆旁，射雕每向彝山道。凄凉今古不须哀，极目秋风万里开。试向东都更长眺，铜驼金谷半荒垓。
金陵
作者：章静宜
朝代：清

鸡鸣山上满青莎，玄武湖边空碧波。草满故陵埋石马，月明荒径泣铜驼。六宫夜雨棠梨落，万里秋江苇荻多。犹有南朝城堞在，景阳遗恨独悲歌。
挽张之洞联
作者：章鸿远
朝代：清
体裁：联

中朝元老，硕果仅存，公望公才，社稷有灵留柱石；海内儒宗，典型谁继，吾仰吾放，士民齐恸失山梁。
挽张百熙联
作者：章鸿远
朝代：清
体裁：联

方倚公作新教育，转输文明，惊闻衡岳魂归，薄海士民齐洒泪；问伊谁拯救时艰，提携后进，愿铸金人膜拜，临淮勋业共流芳。
寓斋偶感
作者：章鹤龄
朝代：清
体裁：七言律诗

十年烽火满江干，何处侨居得少安。烟霭竹炉斜日暗，雪消村路朔风寒。谋生转笑携家惯，历险才知避地难。博得一壶山店酒，灯前高酌强为欢。
随园
作者：章鹤龄
朝代：清
体裁：七言律诗

十笏名园构有年，小仓山色尚依然。危栏笑倚拈花近，曲水行吟得月先。人幸有师堪问字，吏真能隐不归田。群才久荷裁成力，丝竹今谁启后贤。
黄河
作者：章鹤龄
朝代：清
体裁：五言律诗

黄河天上水，混混赴沧洲。九折含元气，双堤夹浊流。高风南北异，落日古今愁。何意惊涛险，连朝阻客舟。
门联
作者：章鼎轩
朝代：清
体裁：联

欲要为官好结果；除非办事不开花。
莲池新涨
作者：童先登
朝代：清
体裁：五言律诗

夜雨失村路，连畦皆水云。蘋花不堪采，鸥鸟自为群。我欲呼渔艇，相将荡夕曛。美人在何处，一望碧氤氲。
续感秋
作者：童凤诏
朝代：清

平野苍茫绕紫岑，楼高不觉峭寒侵。风尘雕鹗摩空健，橘柚人家向晚深。泊渚当年谁放棹，挑镫永夜但闻砧。成连方是真同调，萧瑟蓬莱一曲琴。负郭曾无数顷田，下帏独注蠹鱼篇。逢人漫作嵇生傲，知我终期鲍叔贤。粳稻花香晴放犊，菰蒲叶暗夜行船。输他无限江村景，欲赋间居已惘然。翛然门巷昼常关，抱影空庐独往还。鹤唳三秋声转警，豹藏七日色逾斑。江山平远尘氛外，云雨荒唐朝暮间。闻道微霜初度处，蓼花芦叶落溪湾。
续感秋·其一
作者：童凤诏
朝代：清

平野苍茫绕紫岑，楼高不觉峭寒侵。风尘雕鹗摩空健，橘柚人家向晚深。泊渚当年谁放棹，挑镫永夜但闻砧。成连方是真同调，萧瑟蓬莱一曲琴。
续感秋·其三
作者：童凤诏
朝代：清

翛然门巷昼常关，抱影空庐独往还。鹤唳三秋声转警，豹藏七日色逾斑。江山平远尘氛外，云雨荒唐朝暮间。闻道微霜初度处，蓼花芦叶落溪湾。
续感秋·其二
作者：童凤诏
朝代：清

负郭曾无数顷田，下帏独注蠹鱼篇。逢人漫作嵇生傲，知我终期鲍叔贤。粳稻花香晴放犊，菰蒲叶暗夜行船。输他无限江村景，欲赋间居已惘然。
弥勒上塔
作者：童华
朝代：清

冒雪真思访玉岑，朔风烽火阻登临。海潮新纵沙棠舰，春雨乍过薝卜林。山磴盘成上中下，佛崖坐阅去来今。游人行脚知何定，惆怅香云百叠深。
挽彭玉麟联
作者：童宝善
朝代：清
体裁：联

扁舟吴越，仰若天神，威惠在吾乡，人到西泠望堕泪；百战功名，依然儒素，始终完劲节，公于南岳独钟奇。
挽骆秉章联
作者：童棫
朝代：清
体裁：联

自成庙鉴公清操，天下已望丰裁，只今将相兼资，由先帝知人，留得老成劻社稷；论益州讨贼奇勋，此地复安耕凿，太息功名未竟，正中原多故，愿教灵气壮山河。
出古北口
作者：童槐
朝代：清

云黑秦墙戍火残，蚕房谷口冷旌竿。宵程塞漠随鸿度，秋色关门立马看。地过中原山设险，天垂北斗月争寒。毡庐一夜欢声起，列部来瞻天可汗。
夜抵园寓
作者：童槐
朝代：清

奔车息雷响，序柝发夜响。花柳霏春烟，罩此蓬壶境。上楼拓水齿，镫前立山影。
阮芸台师招入武林学院署下榻定香亭
作者：童槐
朝代：清

龙门高筑著书台，特许侯芭问字来。幕下有花怜相府，座中无客不仙才。镜心朗映回澜水，屐齿香黏称意苔。谁识夜凉人静后，影桥独鹤正徘徊。
题仪亲王所贻蕉扇
作者：童槐
朝代：清

不待招风向石栏，淡黄一片夏生寒。剪来摩诘图中影，抵得梁园雪后看。
项羽
作者：童淼源
朝代：清
体裁：七言律诗

八千子弟渡江东，一战功成气概雄。便使诸侯观壁上，翻令亭长入关中。楚声夜渡重围合，垓下歌残霸业空。何事鸿门劳举玦，天心原不属重瞳。
丁卯上元前一日夜坐偶吟
作者：童玮
朝代：清

屡续残膏上玉釭，酒龙诗虎兴全降。夜深尚拥寒衾坐，香孕梅花月一窗。
世态
作者：童玮
朝代：清

浮沈世态与人心，覆雨翻云感不禁。洁白无端遭玷璧，雌黄有口怕销金。鹧鸪叫破荒台杳，精卫填平怨海深。频向苍天搔首问，筝琵击节一悲吟。
口占举示儿辈
作者：童玮
朝代：清

学问端从物理推，当前景色举堪思。花因艳绝香微减，月到圆时影渐亏。蚁斗绿槐忙可笑，蛾投红焰蠢无知。人生若梦终须觉，分外奚庸役役为。
家山
作者：童玮
朝代：清

家山弹指已邱墟，积棘丛中问故居。四壁犹存蔽风雨，未应愁绝马相如。
常阴沙寓中即事三首
作者：童玮
朝代：清

久困南辕许乞休，编芦架屋小于舟。连朝细雨檐头注，搅得春愁万斛流。潆洄水路界西东，略彴桥横一径通。霁后新添三尺浪，閒撑小艇戏儿童。几家破网晒当门，趁集人归酒一樽。好向此间问佳趣，桃红柳绿自成村。
常阴沙寓中即事三首·其一
作者：童玮
朝代：清

久困南辕许乞休，编芦架屋小于舟。连朝细雨檐头注，搅得春愁万斛流。
常阴沙寓中即事三首·其三
作者：童玮
朝代：清

几家破网晒当门，趁集人归酒一樽。好向此间问佳趣，桃红柳绿自成村。
常阴沙寓中即事三首·其二
作者：童玮
朝代：清

潆洄水路界西东，略彴桥横一径通。霁后新添三尺浪，閒撑小艇戏儿童。
幽斋
作者：童玮
朝代：清

幽斋景萧索，懒漫性相亲。窗竹能医俗，园葵不救贫。残书留教子，淡月照随人。岑寂故乡梦，閒鸥况此身。
旅思
作者：童玮
朝代：清

屡换春秋感物华，王孙旅思又天涯。归期有准输潮汐，一月三旬候不差。
校书
作者：童玮
朝代：清

书校宵分点勘频，看朱成碧认难真。月明窗外秋声急，凉信先谙是瘦人。
海墩雨霁
作者：童玮
朝代：清

新晴天气好，画里海墩行。雨歇云犹渍，桥横水自平。凉添菰叶重，雪压木棉轻。带月归来早，江潮夕又生。
秋夜
作者：童玮
朝代：清

灯青影入帏，月黑凉侵户。一夜碎秋心，廉纤窗外雨。
薄暮
作者：童玮
朝代：清

夕阳新霁暮山青，景色苍凉木末亭。太息烽烟何日静，前村燐火夜荧荧。
辛酉纪事
作者：童玮
朝代：清

逆徒凶暴土豪骄，丙舍松楸次第雕。一样漂摇风雨恨，谁知同室有鸱鸮。
句践事吴
作者：童申祉
朝代：清
体裁：七言律诗

阵云初散日沈西，衔璧归来保会稽。采葛山头看狡兔，百花洲上听晨鸡。捧心妃子方沈醉，尝胆君臣共惨悽。一曲堂堂歌未歇，残兵已过越来溪。
夷氛
作者：童蒙吉
朝代：清

鸦片筹操帷幄中，戈船巨炮又称雄。海隅竞洒苍生泪，两种输他善火攻。
番头银
作者：童蒙吉
朝代：清

海邦白镪本夷财，个个象形面目开。取汝探囊真授首，此曹都已断头来。
江上暮归
作者：童蔚
朝代：清
体裁：七言绝句

薄暮潮平江上还，篷窗忽见故乡山。青青一带怜如旧，不似行人鬓早斑。
夜合花
作者：童观观
朝代：清

花锁风低，柳梳月晓，银钩稳控晶帘。眉峰未画，侍儿初整香奁。妆掠罢，性多嫌。对菱花、几度偷瞻。罗衣欲换，熏笼频启，兰麝仍添。杏梁双燕呢喃，生妒双飞双舞，把泥频衔。擎妆独坐，小窗针线慵拈。愁漠漠，闷恹恹。取金刀、细劈黄柑。心酸似妾，不胜齿软，更点吴盐。
将有远行由耶溪至西兴
作者：童钰
朝代：清

辛苦门前水，年年载客西。青山一相送，乌鸟几回啼。归计知难准，乡音听渐迷。来宵如有梦，应恋若耶溪。
得舍弟书
作者：童钰
朝代：清

囊空休问买山赀，老屋三间尚可支。此去但凭鸥作社，曰归且指雁为期。丛丛兰菊随邻乞，本本溪山入画移。缚把黄茅聊补隙，打头风月总相宜。
画梅
作者：童钰
朝代：清

十丈炎威十丈尘，豪端犹见雪精神。莫嫌拂袖多寒气，我是人间避热人。
秋晚由沛至丰车中书所见时经和庵家不得过访怅然忆之
作者：童钰
朝代：清

沿堤路白映明沙，拂面风轻碾犊车。秋树夕阳鸦作叶，白墙寒雨土成花。非关北郭长耽隐，却为南村又徙家。忽忆故人鸡黍地，不禁凉思满蒹葭。
自题画册
作者：童钰
朝代：清

缚竹编桥自一村，几间茅屋浸云根。此中便与尘凡隔，只许荷花开到门。
茅屋
作者：童钰
朝代：清

茅屋缀荒苔，经年未剪葺。多谢连日阴，添我好春色。漏痕纵复横，晨光翠犹滴。蚯蚓入我床，蜻蛚吟我室。人言陋不堪，我自适我适。不见土窟人，陶陶乐终夕。
访友楚中不遇，问渡黄鹤楼还里
作者：童阶
朝代：清
体裁：七言律诗

高标负郭枕洪流，共说仙人在上头。两月关津初问渡，一天风雨未登楼。怀中刺灭祢衡字，江畔春寒季子裘。回望断云烟树外，拥书空作汉南游。
凌江阁
作者：端文
朝代：清

夜枕时有声，乘月披衣起。江空寂不闻，芙蓉滴秋水。
嘲何乃莹联
作者：端方
朝代：清
体裁：联

百两送朱提，狗尾乞怜，莫怪人嫌分润少；三年成白顶，蛾眉构衅，翻令我作丈夫难。
嘲赵有伦联
作者：端方
朝代：清
体裁：联

一味逞豪华，原来大力弓长，不仅人夸富有；千金买佳丽，除是明天弦断，方教我去敦伦。
夕阳楼联
作者：端方
朝代：清
体裁：联

夕阳无限好；高处不胜寒。
归来庵联
作者：端方
朝代：清
体裁：联

箧有三山记；胸藏五岳图。
挽张之洞联
作者：端方
朝代：清
体裁：联

寻诗江令宅，筹笔庾公楼，宦迹久相从，万古云霄成一瞬；早岁贾生书，晚年诸葛表，时艰方待补，巨川舟楫失同心。
挽高凤岐联
作者：端方
朝代：清
体裁：联

是济时才，甄叙平生，苏颖滨不惭一字；以忧国死，抗衡往昔，贾长沙共有千秋。
揖庐亭联
作者：端方
朝代：清
体裁：联

绝顶共跻攀，江上琵琶向谁语；五峰相揖让，山中云雾待吾开。
浙江除籍堕民育德学堂联
作者：端方
朝代：清
体裁：联

群族竞争，观以佛家平等法；十年教训，养成君子六千人。
游莫愁湖
作者：端方
朝代：清

五月湖楼趁夕凉，重来祠树饫新霜。秋风莫续箜篌引，春梦谁寻玳瑁梁。孙楚酒楼馀蔓草，丽华宫井剩枯杨。佳人底是生南园，家世分明系洛阳。
游莫愁湖
作者：端方
朝代：清
体裁：七言律诗

五月湖楼趁夕凉，重来祠树饫新霜。秋风莫续箜篌引，春梦谁寻玳瑁梁。孙楚酒楼馀蔓草，丽华宫井剩枯杨。佳人底是生南国，家世分明系洛阳。
讽刺联
作者：端方
朝代：清
体裁：联

妻为翠喜乾姑嫂；儿是朱纶表弟兄。
贺刘干臣赏尚书衔联
作者：端方
朝代：清
体裁：联

红杏头衔新受敕；青藜心事旧传经。
贺费念慈妻寿联
作者：端方
朝代：清
体裁：联

三代吉金，尊彝铭寿；一门画史，烟墨觞秋。
黄鹤楼联
作者：端方
朝代：清
体裁：联

我辈复登临，昔人已乘黄鹤去；大江流日夜，此心吾与白鸥盟。
唐小忽雷为刘燕庭作
作者：端木国瑚
朝代：清

平章军国妙丹青，手制逤逻蜀玉形。何似河西杨节度，《霓裳》进曲《雨淋铃》。马上双弦进御杯，云韶仙部后庭催。逝波一去如红叶，不信人间有鸩媒。南赵檀槽听裂缯，黄门消息漏中丞。庐江小吏民间曲，写入宫墙怨不胜。霹雳无声閟玉宸，传头零落一千春。樊棱变调凄凉甚，听出唐宫玉箸人。
唐小忽雷为刘燕庭作·其一
作者：端木国瑚
朝代：清

平章军国妙丹青，手制逤逻蜀玉形。何似河西杨节度，《霓裳》进曲《雨淋铃》。
唐小忽雷为刘燕庭作·其三
作者：端木国瑚
朝代：清

南赵檀槽听裂缯，黄门消息漏中丞。庐江小吏民间曲，写入宫墙怨不胜。
唐小忽雷为刘燕庭作·其二
作者：端木国瑚
朝代：清

马上双弦进御杯，云韶仙部后庭催。逝波一去如红叶，不信人间有鸩媒。
唐小忽雷为刘燕庭作·其四
作者：端木国瑚
朝代：清

霹雳无声閟玉宸，传头零落一千春。樊棱变调凄凉甚，听出唐宫玉箸人。
姚江怀王文成
作者：端木国瑚
朝代：清

下历金元上汉唐，书生事业最非常。轻兵出手擒吴濞，大智全身用吕强。绝代危疑消华室，半生阅历在龙场。诸儒安坐太平后，辛苦良知辨短长。
常云峰
作者：端木国瑚
朝代：清

对岭天在山，白云满晴目。漏出云影中，青苍插峰足。峰足倏复冥，天首芙蓉矗。东峰云是松，西峰云是瀑。云天一东西，互见峰峰绿。卷之仙人衣，孤映窅白鹄。倏忽海帆张，蓬蓬涨虚壑。云熊何变幻，灵峰为舒缩。宕云七十峰，藏之一峰腹。其下海穴蟠，龙气各相属。每当大火交，一缕嘘万族。无雷潭响奔，不雨林光沐。明晦势多端，雷雨亦翻覆。猿鸟应有声，各不辨崖谷。长看云断边，僧寮白烟续。看云是看峰，何在循其麓。我看此峰云，隔岭妙相瞩。试坐马鞍顶，快览过朝旭。
挽朱雨亭联
作者：端木国瑚
朝代：清
体裁：联

愁寄天边，子始成名身易箦；哀传日下，父终遗命世传经。
挽林石笥联
作者：端木国瑚
朝代：清
体裁：联

气绝凌云，他日岂遗司马稿；泪倾流水，此时先碎伯牙琴。
斤竹涧
作者：端木国瑚
朝代：清

岩幽猿始啼，天光发林晏。早涉芙蓉溪，憩此斤竹涧。白云翳乔柯，青烟袅修栈。苔明沙汭交，石丽淙流间。露壁洒松清，风潭落花眩。蹊惑渔者重，迹慑樵入惯。攀翻恣篻簩，凌厉厌葭薍。菖蒲养谷神，薜萝耻尘宦。游山昔何人，越岭此流眄。枉挈崖上屐，未眺湖中雁。仙事昧交臂，灵山邈对面。昔艰今在兹，穷赏寄余僈。泉声引天高，石色到海幻。玄中无物存，意外非人办。寄言进帆客，孤屿焉足恋。
早行
作者：端木国瑚
朝代：清

衣上星河白，天低秋路明。戍烟生马首，村月落鸡声。沙市人争集，毡车客半程。朝朝共铃铎，辛苦道旁鸣。
晓发芙蓉村
作者：端木国瑚
朝代：清

飞翠失空山，游梦兀然醒。人语夜堂深，帘白镫犹炯。寒暖戒衣装，共取芙蓉径。绿树脱苍烟，远媚溪光静。鸠啼雨后声，山认云边影。村引碧阴高，壑度香风永。雁峰落何处，四十九盘岭。
河间汉君子馆砖为苗仙露作
作者：端木国瑚
朝代：清

驱车有客河间道，抱得残经映衰草。礼士贤王汉古风，昔人已往今人老。传诗博士毛公里，筑馆犹闻说君子。花砖两字堕荒郊，拾出苍苔是谁氏。苗君苗君生此间，虫鱼事业寸心闲。古文日夜磨风雨，刍玉驹场宝一斑。黄金台摧空幽燕，荒唐陈事都可怜。苦求东海童男药，工数西园姹女钱。好贤谁识真儒者，后来剩有开元瓦。苍茫同首日华宫，客到斜阳多驻马。苗君手拓细临窗，土质霜华墨沈浓。金丝鲁壁无人得，白首葩经忆此邦。
献王祠
作者：端木国瑚
朝代：清

孝景分封尚俨然，汉家难得此亲贤。名王造次称儒者，天子荒唐事列仙。传我遗经刘子政，坏人雅乐李延年。后来一听斑车入，空记河间姹女钱。
留别刘鹭羽
作者：端木国瑚
朝代：清

西笑相逢忆古欢，《骊驹》催唱且盘桓。入关师自因卢植，被褐交谁得井丹。岁暮河梁人结发，天涯风雨日加餐。黔山渐水东南望，容易相思识路难。送别知君倍黯然，团圞心事到樽前。生儿羊祜双环少，赠妇秦嘉一镜圆。黄犬家书通万里，碧鸡春梦隔三年。何时共挈蓬山侣，不住天南住日边。
留别刘鹭羽·其一
作者：端木国瑚
朝代：清

西笑相逢忆古欢，《骊驹》催唱且盘桓。入关师自因卢植，被褐交谁得井丹。岁暮河梁人结发，天涯风雨日加餐。黔山渐水东南望，容易相思识路难。
留别刘鹭羽·其二
作者：端木国瑚
朝代：清

送别知君倍黯然，团圞心事到樽前。生儿羊祜双环少，赠妇秦嘉一镜圆。黄犬家书通万里，碧鸡春梦隔三年。何时共挈蓬山侣，不住天南住日边。
能仁寺
作者：端木国瑚
朝代：清

灵谷钵盂大，中藏金仙景。岩构发自然，苍翠拔幽迥。山花缨络相，水石光明顶。寺前千佛峰，一峰一佛影。下有白眉僧，礼佛目常暝。衣履苍苔深，烟火白云冷。空音叫幽禽，清香生苦茗。因缘境俱寂，寻玩迹惟静。过午水声粗，雨涤山容醒。
钱江晚行
作者：端木国瑚
朝代：清

海角孤云白，澄空万顷波。江声回夜月，帆影上秋河。岸出鱼龙伏，船鸣雁鹜过。明朝看山色，知是富春多。
一萼红二首
作者：端木埰
朝代：清

忆年时，对金盘簇燕，良久隔天涯。燕树凄迷，蒿云迢遰。缄札空写相思。那曾料、今年春好，把吟袂，刚及看梅期。佛火青边，夕阳红际，携手同归。归去更劳投辖，又吟朋远迓，芳酒同持。新月当阶，华灯欲试，堪悲昨岁伤离。便堪傲，幽吟杜老，望西蜀、空寄草诗。举哀对尊前剧谈，却忘归迟。喜春来，却寒威转冽，春气那曾回。瓶冻添莹，炉熏失暖。霜气还是皑皑。断桥外、栖鸦短树。带寒景，新绿杳难催。廿四番风信，萧寥芳讯，何处探梅。老去诗情更涩，怅漂萍踪迹，中酒襟怀。香斟醑椒，辛盘剪韭，行乐都付儿侪。恰又是、祥霙尚秘。想玉馔、犹是荐清斋。待到天心酿和，重醉金杯。
一萼红二首·其一
作者：端木埰
朝代：清
体裁：词

忆年时，对金盘簇燕，良久隔天涯。燕树凄迷，蒿云迢遰。缄札空写相思。那曾料、今年春好，把吟袂，刚及看梅期。佛火青边，夕阳红际，携手同归。归去更劳投辖，又吟朋远迓，芳酒同持。新月当阶，华灯欲试，堪悲昨岁伤离。便堪傲，幽吟杜老，望西蜀、空寄草诗。举哀对尊前剧谈，却忘归迟。
一萼红二首·其二
作者：端木埰
朝代：清

喜春来，却寒威转冽，春气那曾回。瓶冻添莹，炉熏失暖。霜气还是皑皑。断桥外、栖鸦短树。带寒景，新绿杳难催。廿四番风信，萧寥芳讯，何处探梅。老去诗情更涩，怅漂萍踪迹，中酒襟怀。香斟醑椒，辛盘剪韭，行乐都付儿侪。恰又是、祥霙尚秘。想玉馔、犹是荐清斋。待到天心酿和，重醉金杯。
催雪
作者：端木埰
朝代：清

斜日韬光，疏树淡影，天水低迷若一。早倦鸟归飞，乱鸦盘急。应为天公玉戏，展步障，先收晴空碧。野亭小伫，峭风如削。莫寒增剧。萧瑟。万籁似寂。祗遥空似暝，冷光凝白。料今夜、素娥敛将银魄。赢得空明映照，皎玉树、倩添梅华色。待酿作，匝字祥爨，不负万祈泽。
喜迁莺
作者：端木埰
朝代：清

炎曦方酷，喜款径到来，凉生庭绿。石瘦皴云，林深障日，一径翠阴成幄。小轩净无尘事，风飐帘痕如縠。坐对久，觉清光浣尽，俗尘千斛。清福堪健羡，此地寄居，大好添松竹。碧润茶香，青涵墨彩，领取天机清淑。倦来北窗高卧，梦破凉蟾莹玉。旧栖托，巢痕宛在，结邻重卜。
庆清朝
作者：端木埰
朝代：清
体裁：词

草浅铺茵，波平漾曲，翠痕新上帘衣。虚窗静俯，娱人多少清晖。恰正侯过百六，雅游须莫负芳菲。披襟封，嫩红稚绿，一片生机。休道永和禊事，便舞雩风浴，人对清沂。高情未让，素心如此应希。餐尽野香秀色，吟魂拌与蝶俱飞。斜阳去，更须留待，明月同归。
徵招
作者：端木埰
朝代：清

商猋一夜千林扫，庐山早呈真面。悴绿待斜阳，恁苍凉平远。莫霞天外卷，但留得、夕烟村畔。数点归鸦，一行新雁。碧天晴晚。堪羡野人家，幽岩际、荆扉悄扃双扇。为问入山蹊，绕篱根一线。菊花开欲遍，好分付、白衣如愿。酒遄送、趁取悠然，共翠岚齐见。
戚氏
作者：端木埰
朝代：清

已凉天，无边清气入庭轩。碧陨疏桐，翠余纤草，润晴烟。萧然。掩荆关。野华红绿短篱闲。秋兰数朵香韵，教人浑似在空山。山意幽迥，斜阳千树，石泉潺湲。又风高落木，商意凄紧，天籁争喧。凉思渐促凋年。残暑尽洗，新爽爱凭栏。银塘外，白莲犹剩，净植娟娟。更缠绵、垂杨浥露犹堪。瘦影尚舞櫩前。桂华又吐，露冷山馨，往事还许重延。无那寒蛩急，中宵还促织，顿减清欢。为警无衣卒岁，弄机梭，砧杵韵相连。却欣多稼如云，万家早获，此乐真何限，祓愁怀，莫教萦绊。盼庭树，苍翠怡颜。更数丛，黄菊禁寒。绽金英，浑不怕霜残。正重阳近，开尊酹月，未忍酣眠。
扬州慢
作者：端木埰
朝代：清

虚槛延熏，曲阑萦翠，往年胜地曾经。俯平台绿绕，正灌木交荣。有无数、家山入画，过江相送，排闼青青。敞珠栊岚烟翠。飞来浑不胜情。故乡离久，怅如今、都冷鸥盟。慨断梗飘零。天涯荏苒。双鬓添星。且喜同来稚子，弦歌处、秀挹阶庭。念何时归去，青山重听书声。
摸鱼儿
作者：端木埰
朝代：清

泛轻舠一汀春绿，斜阳红浸芳沚。尝魱隽味江乡胜，新笋晚华天气。鱼唱起，看几度乘潮，网下空明里。时鲜上水，鲈美松江，鳜肥桃浪，对此那堪拟。渔家地，掩映垂杨翠苇。停桡负贩争市，渔翁白首烟际。偏爱老饕风味。相见喜，不论价青钱，抛将鱼鳞起，归舟又舣。早泼醋擂姜，炊粇煮酒，人醉篷边底。
暗香
作者：端木埰
朝代：清

翠阴如沐。趁槿篱数转，芳塍环曲。种种妙香，不辩蘅芜与熏陆。清未才通鼻观，浑疑入诸天香国。又恰似远水深山，兰意澹空谷。芬郁。依翠麓。怡艳扫晚华，粉腻新竹。露溥云绿。襟袖过时染清馥。还胜春风绚烂，偏媚此闲中幽独。待采采，归去也。不盈一掬。
水调歌头二首
作者：端木埰
朝代：清

三五月明夜，秋色最清时。却教人意惆怅，向夕雨如丝。漫说浮云深处，安得浮云卷去。千里共清晖。有酒镇慵把，空对暝烟低。到深夜，莹镜彩，透书帷。问天何故，今夕偏令月来迟。应恹人间弦筦，特藉氛昏遮满，镇与俗相违。直待万缘寂，来慰素心期。皇宋有夫子，天与宰衡材。卓哉仁祖明圣才为子孙培。况值元丰天子，每读先生文字，辄自叹奇才。尔日傥登用，韩范许同侪。恨群小，争忌嫉，肆挤排。南海人去从此南渡祸胚胎。已恨当时击掊，更有腐儒袭谬，身后毁犹来。异代执鞭幕，酾酒友余哀。
水调歌头二首·其一
作者：端木埰
朝代：清

三五月明夜，秋色最清时。却教人意惆怅，向夕雨如丝。漫说浮云深处，安得浮云卷去。千里共清晖。有酒镇慵把，空对暝烟低。到深夜，莹镜彩，透书帷。问天何故，今夕偏令月来迟。应恹人间弦筦，特藉氛昏遮满，镇与俗相违。直待万缘寂，来慰素心期。
水调歌头二首·其二
作者：端木埰
朝代：清

皇宋有夫子，天与宰衡材。卓哉仁祖明圣才为子孙培。况值元丰天子，每读先生文字，辄自叹奇才。尔日傥登用，韩范许同侪。恨群小，争忌嫉，肆挤排。南海人去从此南渡祸胚胎。已恨当时击掊，更有腐儒袭谬，身后毁犹来。异代执鞭幕，酾酒友余哀。
洞仙歌
作者：端木埰
朝代：清

湘皋翠冷，正灵妃故去。遗下金钗照芳渚。抱仙根，恰又多谢华神，亲种出、一种珠明玉嫭。盈盈岑浦外，罗袜凌波，堪与梅华共寒素。生性厌繁华，白石清泉，更留得仙人同住。更问取，春风几时来，但冷月荒烟，悄然无语。
浣溪沙
作者：端木埰
朝代：清

绿树阴浓锁翠烟，小庭清润雨余天。绕阶初息溜涓涓。有约不来人欲倦，喜晴相躁鹊争喧。趁凉移坐小窗前。
湘月
作者：端木埰
朝代：清

水天澄碧，见风裳雾帔，飞步清景。为想神娥游历处，渺渺湖光如镜。泪洒斑筠，声传拊瑟，月照江波冷。儿时向往，梦魂欲访仙境。兹后诵法灵均，澧兰沅芷，对遗篇生敬。去何裨空赢得，皎皎兹心清净。但值凉宵，青天皓月，便欲前身证。何时真个，听来抟拊新咏。
满庭芳
作者：端木埰
朝代：清

学勤如君，于今有几，爱好真自天然。抗心希古，琢磨倍精研。不惜秋灯剪尽，要纸上、字字平安。即此是，圣贤心法，三绝记韦编。狂言。方自愧，倾蠡酌海，测管窥天。转殷勤为语。佩若兰荃，不择涓流尽受，看溟渤，吞纳千川。年华健。仔肩万事，浑不为吟笺。
满江红
作者：端木埰
朝代：清

野寺荒灯，听飒飒、秋风惊乍。想儒将、风流洒落，戎机整暇。异世同符伊并吕，齐声合拟骚和雅。待评论、三代下人材，我三也。同赤手，支倾厦。军声震，撼屋瓦。痛衰朝耻恨，一般难洒。无命关张纷去已，并时浚桧何为者。对崇祠、古墨想英姿，泪倾泻。
玲珑四犯
作者：端木埰
朝代：清
体裁：词

漆灯晕绿，悲声起，幽居一味凄寂。夜台睡稳，何缘更露，尘中声迹。泉扃悄阒，想也念人间故戚。镇伶俜、惊风怯影霜叶共萧槭。凄绝荒坟畔，月淡梨、雨昏松枥。翠楼画阁剩如今、土华凝碧。待访天亲，又朝市，沧桑几历。悄呜咽，泣绕断梗伴夜蟀。
相见欢四首
作者：端木埰
朝代：清

频年杯酒欢然。醉如棉。愁煞一麾。遄去晚秋天。难留住，年将莫，策先鞭。愿祝斯行、一路乐安眠。塞芦花影潇然。早飞棉。正是蛩吟，叶落早秋天。须留住，帘栊莫，莫归鞭。今夜虚堂、待月不需眠。梦回衣冷凄然。待装棉。共命伽陵，长别隔人天。他乡住，伤迟莫，怯归鞭。归也徒看、明月照孤眠。万家生计萧然。未装棉。欲赋东人，杼柚吁苍天。哀鸿住，秋风莫，幸停鞭。鞭挞穷时、变作枕戈眠。
相见欢四首·其一
作者：端木埰
朝代：清

频年杯酒欢然。醉如棉。愁煞一麾。遄去晚秋天。难留住，年将莫，策先鞭。愿祝斯行、一路乐安眠。
相见欢四首·其三
作者：端木埰
朝代：清

梦回衣冷凄然。待装棉。共命伽陵，长别隔人天。他乡住，伤迟莫，怯归鞭。归也徒看、明月照孤眠。
相见欢四首·其二
作者：端木埰
朝代：清

塞芦花影潇然。早飞棉。正是蛩吟，叶落早秋天。须留住，帘栊莫，莫归鞭。今夜虚堂、待月不需眠。
相见欢四首·其四
作者：端木埰
朝代：清

万家生计萧然。未装棉。欲赋东人，杼柚吁苍天。哀鸿住，秋风莫，幸停鞭。鞭挞穷时、变作枕戈眠。
石湖仙
作者：端木埰
朝代：清

晴天螯柱。是崧岳降神，匡我皇路。须识我熙朝，尽深仁、滋培布濩。天心歆眷。俾首倡、楚湘才武。艰苦。看拊循，瘁尽谯羽。家书弥益质实，是家庭谆诚告语。制胜根原，还在精勤义恕。百战动名，百城疆圉。后人看取。曾说与。精兵那藉西旅。
绮罗香
作者：端木埰
朝代：清

戛玉成声，裁云练色，妙造词家上乘。源水桃华，那复世间蹊径。正堪拟，初日夫容，有天然，翠香红映。怕古人须让今人，词坛拔帜到三影。怜君清况似我，何日遂初堪赋，买山钱乘。一斛松醪，一盏乳华新茗。趁江乡、莼美鲈肥，更湘水、月明烟净。便与君，终夜赓酬，共乘烟外艇。
绿意
作者：端木埰
朝代：清

清晖镜拭，拥翠云渺弥，凉沁空色。万绿田田，露重风轻，远香飞入瑶席。高朋沆瀣欣同志，更寿祝，祠宗千亿。况座中，群彦汪洋，俨泛五湖归舶。何物催租败兴，恨无牡菊火。噤尽蛙蝈。还俯虚栊。云影华香，一刹烦襟冰涤。人生乐事知音聚，漫惆怅，萍踪南北。又晚霞，添助诗情，柳外断红菡碧。
翠楼吟
作者：端木埰
朝代：清

绿饮春畴，红酣晚日，帘衣尽卷高处。金城千丈拓，喜朝爽、全消氛雾。清尊芳醑。对树碧无尘。山青当户，千觞举。好风吹入，嫩凉添许。几度。相伴词仙，有俊才鸿笔，倚阑容与。秋来应更好，又千顷，寒芦飞絮。西山环护，送天末归鸿，霞边孤鹭。斜天莫。更劳明月，照人归路。
莺啼序
作者：端木埰
朝代：清

秋光际天荐爽，祓愁怀万绪。恰又逢，佳节中秋。满城歌管喧处。我自爱，冷吟闲醉，游踪娴入繁华去。有翛然，松下清斋，柳阴芳渚。更拟招邀，啸侣载酒，料知音定许。江亭路，韦曲城南，碧芦深处延伫。溯中央，汀州浩渺，伴幽兴，鹭沤容与。渐忘却，九陌车声，抗尘劳苦。萦纡一径，极目萧萧，万华飞雪絮。恣回溯，澄谭远浦。莫霭苍茫，霞绮还明，月华新吐。烟空露冷，平皋一碧，隔城飞入青山色，快娱游，胜地真天付。归鸦噪暝，晚炊散入千林，振策欲去犹驻。萧条浪迹，更不须愁，怕老天有妒。任挥洒，吟笺共擘。醉墨分题，慷慨淋漓，写将幽愫。檀槽按拨，金尊行酒。欢场前事成幻影，问吟豪，还似当年否？玉龙吹裂西风，无恨悲凉，为怜旧雨。
菩萨蛮
作者：端木埰
朝代：清

中庭月色青于水，玉轮高扬天心里。月白露华生，秋蛬时一声。空阶和月坐，坐久浑忘我。凉思淡潇潇，悄然双白猫。
贺新郎三首·其一
作者：端木埰
朝代：清

独对平江静。藉一杆、苔矶坐隐，绿杨幽境。岂为临渊兴羡久，凭把翠纶闲整。祗自写，濠梁逸性。领取春风他日事，拂珊瑚、直上金鳌顶。争便许，老烟艇。平生也托渔樵兴。还念取，榑桑碧处，沧溟万顷。龙伯而今凭怒少，都说海天澄镜。又争奈、吞舟还劲。安得磻溪人再起，剪长鲸。顿使环瀛净，天下乐，为君庆。
醉翁操
作者：端木埰
朝代：清

于今。升沈。天心。久难谌。须暗。幽人静中澄虚襟。看他风雨萧森。烟满林。世态恁巘嵚。一任纷错商与参。素心寄处，三尺鸣琴。素心快处，明月空山翠阴。上苍苍兮千寻。月娟娟兮宵深。幽兰香被岑。兹焉为知音。此外渺难禁。豁然长啸鸾鹤吟。
长亭怨慢
作者：端木埰
朝代：清

痛销凝，当时吟侣。五十年间，不堪洄溯。许远忠忱，曼卿风义见肝腑。佚才同甫。同患难、披诚愫。把酒仲文贤，更赢得、超然天趣。北去。尽风流云散，喜挹夏侯襟度。师资鲍叔。更薢茩，南丰遇。到此日，泪洒西州，都怆向琼楼归去。算别有新知，思旧弥深凄楚。
霓裳中序第一
作者：端木埰
朝代：清

城南近韦曲，路入蒹葭青断续。休藉雅琴怨筑。天籁送声，何须丝竹。晴皋润绿，看野人、家在盘轴。斜阳外，一蹊乱叶，婉转道深谷。芬馥。半篱黄菊，任野鹤，闲云往复。溪边来去路熟。十亩闲桑，五斗收粟。素心来共宿。有快意，新诗互读。清尊对，溪堂松下，夜气皎寒玉。
舟泊石门登眺
作者：端木百禄
朝代：清

一径入晴翠，孤亭支暮烟。林深岚气合，峰转涧声圆。野客携樽过，山童扫石眠。欲寻谢公迹，绝壁有飞泉。
金缕曲·花影
作者：竹士
朝代：清
体裁：词

婉娩知谁是。最难忘、神光离合。乍相逢处，不信有人偷解佩。微步凌波延伫。怎耐得、春寒如许。梁燕已归蝴蝶倦，只斜阳一抹能怜汝。情脉脉，悄无语。团成没骨留仙住。怪宵来、兰釭初烬，欲抛侬去。记得投怀曾一抱，和梦和烟栩栩。莫错认、离魂倩女。试把芙蓉还自照，叹空空、色相浑无据。月未落，尽容与。
金缕曲·花魂
作者：竹士
朝代：清
体裁：词

剪纸招无计。怪金铃、生生惊散，雾轻烟细。飘泊天涯浑不定，惯逐游丝摇曳。问当日、埋香何地。修到神仙仍是幻，讶真真、千遍呼难起。凭蛱蝶，认栖止。会须倩梦相寻耳。最销凝、踏青时节、落红天气。巡遍六朝芳草路，一片春愁而已。知作伴、瑶台有几。稽首东皇深护惜，好留他、稳住芳丛里。风料峭，怯寒未。
过大龙湫
作者：笋山刺史
朝代：清

怪石嶙峋古洞幽，一泓云里响龙湫。山中神物甘长蛰，何日为霖遍九洲。
题师韫轩后楼
作者：笋山刺史
朝代：清

琼楼高耸石栏斜，列坐流殇次水涯。胜集补修三日禊，春风正放一林花。醉醒不敢分人我，清浊常思托袈裟。白发衣衿尘土在，强颜随分谱年华。
晚立永兴寺前望西溪人家云山掩映在梅竹中
作者：符之恒
朝代：清

山居恋花信，逐境无定属。返照归古寺，幽意静还续。小桥坐流水，平野看衍沃。炊烟袅前村，林影入远瞩。似补梅竹疏，茅茨间几曲。寒云晚更密，濛濛护空绿。镫火接耕廛，鱼虾生计足。卜居他时愿，结邻已共嘱。吾诗盟不忘，僧楼写短烛。
渔村即事
作者：符之恒
朝代：清

村边软草涴春泥，小雨初晴绿满溪。几幅斜阳挂鱼网，人家多在柳塘西。
临终·其一
作者：符兆纶
朝代：清
体裁：古风

老境百虑侵，百虑并一病。一病苦缠绵，辗转开百径。径径苦相缘，病病遂相竞。十日闭门卧，风竹打窗凊。干戈丛衽席，尘土塞饭甑。视无人在侧，兹事则已胜。吊者虽未来，吾衰固知命。
临终·其二
作者：符兆纶
朝代：清
体裁：古风

昨日了一事，今日了一事。岂谓事能了，所贵得了意。既了则已空，一空百无系。安稳睡一回，死生若醒醉。浮云行归山，予亦从此逝。所恨气未伸，局促老一世。乌鸢与蝼蚁，且复从位置。
后苦寒行
作者：符兆纶
朝代：清

去年逢苦寒，游子初辞家。今年逢苦寒，远在天之涯。苦寒苦寒岂有极，侧身天地长咨嗟。朔风怒号气凛冽，关山冻合草木折。北方九月即飞雪，纷纷争羡雁南翔。一叫一声肠一绝，我独冷落海岱间。画角霜笳助呜咽，黑貂裘敝已不温，红炉桦烛难具论。人生穷达自有命，何必奔走抛田园？吁嗟乎！但能高枕卧山谷，抱书忍饥吾亦足。岂肯风尘长局促，高歌行路难，凄楚复凄楚。鲁酒不忘忧，齐竽奈何许。奋飞苦未能，道路长且阻。望云日日思老亲，老亲还念远游人。居家行路同苦辛，艰难十口待此身，愿天为我回肠春。
忆家
作者：符兆纶
朝代：清

归梦时寻水上村，年时憔悴不堪论。梨花暮雨清明节，杨柳春烟白板门。见说驱除存盗贼，可能安稳到鸡豚。独持麦饭空惆怅，一例人间是子孙。
惺园弟归里诗以送之
作者：符兆纶
朝代：清

此去宜无恙，重逢未可知。一杯和泪酒，满箧忆家诗。委地孤花早，归山倦鸟迟。空堂风雨夜，想有梦来时。
挽李月楼联
作者：符兆纶
朝代：清
体裁：联

风雨二陵秋，哭子忍闻秦蹇叔；功名千古恨，封侯空说李将军。
水口感事
作者：符兆纶
朝代：清

依旧春山叫画眉，小楼无语卷帘时。五更寒雨酴醾梦，三月东风杨柳枝。早已伤心到金粉，忽惊满眼是旌旗。再来门巷知何似，莫问飘零沈亚之。
渡易水怀古
作者：符兆纶
朝代：清

黯黯日欲暮，萧萧风正寒。策马渡此水，荒荒路行难。虎狼肆其虐，发怒上指冠。吾志纵不遂，吾事则已完。剑术亦小技，负义非所安。悠悠论成败，千载空波澜。
游道山佛寺登邻霄台作歌
作者：符兆纶
朝代：清

浮云挟山山不移，崭然山碧无云时。纷红骇绿塞涧户，岁寒特厉青松枝。城南鼓钟若唤客，数来见佛低双眉。此间自具正法眼，参禅却恨无真诗。登高放眼望大海，日堆万顷红玻璃。时时波涛奋欲起，遥知其下蟠蛟螭。不觉此身渺一粟，到此有诗安敢奇。更怜众生眯尘劫，惆怅刮膜思金鎞。此子本非自了汉，向人饶舌津梁疲。台高去天不数尺，手招玄鹤来下之。长星劝尔一杯酒，乘鹤东去寻吾师。安期之枣如瓜大，饷人一饱长无饥。呜呼此枣一饱长无饥，鼎丹窃睨胡为哉，而况秦政汉彻非仙才。
自挽联
作者：符兆纶
朝代：清
体裁：联

以青蝇为吊客；骑白鹤返故乡。
苦寒行
作者：符兆纶
朝代：清

朔风卷水水倒行，三日不抵临川城。天空野旷人烟断，沧波浩浩孤舟横。回首白云凝不飞，忆昨长跪牵爷衣。爷年渐老儿远去，膝前谁问寒与饥。欲语妻孥转呜咽，十口从此隔风雪。已怜长安不易居，更堪贫贱难为别。十年琴剑西复东，三百六旬如转蓬。出门即是客，远近将毋同。何独此别心忡忡，江上严寒晚来作。呼僮暖酒斟复酌，醉不成欢卧未能，坐看纷纷雪花落。
送韬叔至螺洲授经·其一
作者：符兆纶
朝代：清
体裁：七言律诗

为谢云山应接忙，生涯栖息两无妨。却怜缚帚除花径，犹待题诗寄草堂。骨肉飘零多难日，图书触拨故家香。十年抛弃儒冠服，及此青灯味再尝。
送韬叔至螺洲授经·其二
作者：符兆纶
朝代：清
体裁：七言律诗

放下江湖数宦游，多时亭亦筑三休。也曾歧路逢青眼，未必还山许白头。位置并无徐稚榻，漂摇才有李膺舟。的知输与糟邱董，为尔城南造酒楼。
题富春山水画册
作者：符兆纶
朝代：清

诗情画意有无间，如此烟波数往还。记得画眉声里过，一船青载富春山。白鹭低飞九里洲，梅花万树压溪流。晚妆忽讶胭脂湿，一笛斜阳水上楼。吹软垂杨两岸风，中流箫管酒灯红。也知团扇谁描得，憔悴江湖一放翁。潮声见说上泷回，泷水无风绿似苔。閒向桐江弄明月，钓竿高挂子陵台。旧游回首意苍凉，负尔花间陌上香。好著片帆重送我，风流苏小访钱塘。荷花桂子入新图，柳七才名莫浪呼。且擘荔支消夏去，风光占住小西湖。
题富春山水画册·其一
作者：符兆纶
朝代：清

诗情画意有无间，如此烟波数往还。记得画眉声里过，一船青载富春山。
题富春山水画册·其三
作者：符兆纶
朝代：清

吹软垂杨两岸风，中流箫管酒灯红。也知团扇谁描得，憔悴江湖一放翁。
题富春山水画册·其二
作者：符兆纶
朝代：清

白鹭低飞九里洲，梅花万树压溪流。晚妆忽讶胭脂湿，一笛斜阳水上楼。
题富春山水画册·其五
作者：符兆纶
朝代：清

旧游回首意苍凉，负尔花间陌上香。好著片帆重送我，风流苏小访钱塘。
题富春山水画册·其六
作者：符兆纶
朝代：清

荷花桂子入新图，柳七才名莫浪呼。且擘荔支消夏去，风光占住小西湖。
题富春山水画册·其四
作者：符兆纶
朝代：清

潮声见说上泷回，泷水无风绿似苔。閒向桐江弄明月，钓竿高挂子陵台。
首夏雨后过历山
作者：符兆纶
朝代：清

山涧过微雨，石路纤无尘。麦气入初夏，余花犹恋春。泠泠一泉落，屈曲山之根。乘兴无近远，延沿穷其源。山灵有真契，不厌我来频。忘情友麋鹿，我本山中人。
挽任兰生公
作者：符兆鹏、华鉴
朝代：清
体裁：联

臣心共鉴，民望素孚，己溺切隐忧，一息岂尝忘国事；中泽犹嗷，宣房未筑，时艰殷普济，九原何以慰忠魂。
寄怀刘渊亭军门二首·其一
作者：符天佑
朝代：清
体裁：七言绝句

一腔热血向谁陈，忧国忧民百鍊身。毕竟英雄能用武，翻新花样不由人。
寄怀刘渊亭军门二首·其二
作者：符天佑
朝代：清
体裁：七言绝句

孤城无救计终穷，拔队归来气亦雄。犹领残兵三百骑，胜他夜半走江东。
上元竹枝词
作者：符曾
朝代：清

桂花香馅裹胡桃，江米如珠井水淘。
见说马家滴粉好，试灯风里卖元宵。
挽马曰琯联
作者：符曾
朝代：清
体裁：联

心死便为大自在；魂归仍返小玲珑。
次真州未及访玉几徵君怅然有作
作者：符曾
朝代：清

白沙江上驻，弭棹漫夷犹。木叶有寒色，烟波无尽流。故人非远道，秋水结离忧。乘兴空劳过，真成访戴游。
江上晓行
作者：符曾
朝代：清

天风吹寒秋雨多，长江浩浩无停波。扬帆晓发夸疾走，千里一掷如投梭，青山灰堆没两岸，但见老树留霜柯。一声两声雁拍水，三点五点鸦翻窠。江边处处湿烟起，散作白雾绵兜罗。残芦萧瑟送远响，坏塔不动高嵯峨。时有渔舟堕一叶，风中摇漾飘烟蓑。此时睡起何所羡，却羡山僧眠涧阿。
江口蚤行
作者：符曾
朝代：清

江月堕船尾，江风引客还。一声云外雁，无数烟中山。大好吟情遂，兼之意思闲。此行如此返，真足醉心颜。
游雨花台
作者：符曾
朝代：清

云公说法处，斜日指前朝。台冷花犹落，禅空雨尚飘。劫灰龙子护，山鬼女萝招。不省萧梁事，销沈付暮潮。
玉几招同蕳洲小饮琴香初地
作者：符曾
朝代：清

小饮便成醉，人生握手难。莫言世路窄，但计酒肠宽。各已颜苍老，时方晚薄寒。数枝篱菊在，相慰复相看。
秋篱集字
作者：符曾
朝代：清

篱下西风残照天，一声新雁落云边。霜枝露叶为谁澹，秋色晚香殊自怜。瘦蝶相邀人对酒，远山微见翠生烟。不知名处君须记，坐忆春丛又隔年。
绿杨湖有感
作者：符曾
朝代：清

极浦扬舲烟水深，客怀渺渺倦登临。祇余芳草伤春目，无复幽兰寄远心。梅子欲黄朝苦雨，柳花吹白昼多阴。风前短发萧疏甚，聊托微波写楚吟。
赠李庆生
作者：符曾
朝代：清

十年坐客寒无毡，朝朝抱犊山中眠。屠沽有酒君何有，忍饥诵经徒何怜。紫髯太宰今大贤，赏君才思如奔泉。荐章不敢隐髦俊，下士名达天子前。天子为君能割鲜，握算下试东海边。果然煮海增灶烟，七万量取元霜煎。古人才大虚中偏，巨壑要受千回漩。今看斥卤成膏田，岁收胡止禾三千。又况造士工丹铅，文翁化蜀差比肩。既养而教理则全，俾宰大邑吾信焉。君不见范公昔起庆历年，范公之堤古今传。范公亦为西溪监，后来继者君勉旃。
青溪
作者：符曾
朝代：清

青溪三面曲，曲曲尽清流。送我向何处，言寻杜若洲。采兰空已老，解佩倩谁修。一写箜篌怨，云中江树秋。
高邮湖
作者：符曾
朝代：清

练影湖光千顷宽，蟹村鱼舍满芦滩。烟波渺渺天无际，雪色桃花水上看。
黄鹤楼石柱联
作者：符秉忠
朝代：清
体裁：联

爽气西来，云雾扫开天地憾；大江东去，波涛洗净古今愁。
偶题
作者：笪重光
朝代：清
体裁：七言绝句

银筝玉柱拂晴霞，红烛金尊照鬓鸦。不是浔阳江上客，莫将双泪落琵琶。
山中杂咏
作者：笪重光
朝代：清
体裁：五言律诗

白发惊时变，青山见鸟飞。暑随桐叶减，秋向薜萝归。细草侵芒屩，新凉到葛衣。自怜垂老日，方悟昔年非。
玉帘泉
作者：笪重光
朝代：清
体裁：七言律诗

谁识银河水作帘，金轮峰下影长悬。和烟笼月时开卷，带雨迎风有正偏。海燕春寒窥复去，石萝秋老断还牵。游人莫羡康王谷，陆羽茶经久失传。
答宋中丞牧仲
作者：笪重光
朝代：清
体裁：五言律诗

忆昔宦游日，匡庐愧使车。归来三十载，未致一行书。清兴因贫减，颠名为病除。多公持节钺，犹及访闲居。
舟泊河干
作者：笪重光
朝代：清
体裁：五言律诗

山雨悬春树，江春入郡楼。人家依岸转，河水抱城流。自信干时拙，谁含作赋愁。烟波时极目，吾意在沧洲。
饮张湘晓吏部鹤林别业
作者：笪重光
朝代：清
体裁：七言律诗

读书曾爱杜鹃楼，霜叶红时坐未休。别后烟霞常入梦，重来松菊正逢秋。欲寻老衲精蓝改，话到青山白发羞。好是结茅邻仲蔚，不教城市隔林丘。
寿山观海
作者：简楫
朝代：清

乘兴登临绝顶来，斜阳一望海门开。狂涛拍岸新船澳，乱石成堆旧炮台。鼍鼓有声人气壮，龙旗无色霸图灰。遥天别耸中流柱，澎岛浮青映酒杯。
春寒
作者：简楫
朝代：清

料峭寒天雪未融，迟迟解冻待春风。狐裘染遍繁霜白，兽炭添来活火红。缩手妻将双袖捲，埋头我爱一衾蒙。朱门夜宴笙歌暖，谁念袁安卧雪中。
蚁战
作者：简楫
朝代：清

蠢尔因何事，纷纷斗不休。溃堤殚众力，伏穴有深谋。渡竹编成阵，趋膻誓报雠。输他蜂蝶乐，花国日酣游。
曹仁宪谨荣寿
作者：简济川
朝代：清

金谷筵开庆寿龄，石仓家世旧传经。丝骐共绣长生佛，竹骑群瞻不老星。匏系官声鲈脍重，土风豳酒兕觞声。革除浇俗遐仁畅，木笔题诗撞寸莛。
养老
作者：简温其
朝代：清

童颜鹤发两成霜，共会华筵喜欲狂。杖履优悠饶岁月，山河阅历几沧桑。红绫赴宴霓裳咏，绿蚁杯浮琥珀光。漫说长生丹有诀，天家雨露胜仙方。
庆飨老典
作者：简温其
朝代：清

千秋盛典创台疆，宴会翁媪两鬓霜。天为海滨开寿域，人从蛮峤乐安康。河山阅历须眉古，杖履遨游岁月长。好把冈陵殷献寿，介眉春酒味馨香。
黄鹤行
作者：简能
朝代：清
体裁：古风

黄鹤黄鹤何时来？赤凤西走金乌催。仙翁爱酒烟霞开，黄鹤一骑骖云雷。铁笛横吹壮士哀，积风负翼孤徘徊。我闻鹰献楚王台，鹏雏毛血如云堆。仙翁招手呼天台，黄鹤黄鹤何时来？
行乐昌乱山中
作者：简钧培
朝代：清

境僻斧声绝，天高入影微。乱峰青不断，孤树绿无依。踪迹惭蓬转，逍遥羡鸟飞。山腰有茅舍，补屋待云归。
谒张文献祠
作者：简钧培
朝代：清

千仞居然一径通，名臣俎豆至今崇。试将廊庙擎天手，犹著家山辟地功。揽辔频闻徵草泽，当关曾此失英雄。如何朔雪炎风里，每向歧途叹转蓬。
过溱头桥读桥上碑记知为郭林宗访汝南处
作者：简钧培
朝代：清

澄之不清淆不浊，一水遥遥隔芳躅。长虹驾空石砺齿，兴来踏月深怀企。几日离居鄙吝生，两心相印槃阿矢。由来处士虚声尚，隐囊玉尘标清望。论治要争伊吕先，抗怀宛在黄农上。岂知家国误虚谈，正坐身心习疏放。责实知谁副盛名，汪波千顷汝南清。朝廷自著钩党籍，乡里终留月旦评。角巾垫处停华毂，一见倾心写金玉。对客谁夸御李来，入林岂信攀嵇独。想见扶阑并辔游，渺渺烟波人上头。赠芍已忘周岁月，题桥谁续汉春秋。桥下丰碑作人语，似记前贤曾住处。峻极嵩高入望遥，流水无声背人去。
鹰雏行和黄树斋同年爵滋
作者：简钧培
朝代：清

炎风扇空火云炽，赤日腾腾百鸟避。羽毛虽丰非所遭，不信尔鹰能自豪，且向大树将翔翱。树上寄危巢，树下坦行路。雏饥求食母为哺，谁知反触行人怒。绕树三匝枝无依，尔雏弱小斯见羁。别离生死不相顾，母鹰当亦愁高飞。可怜得食还相觅，人海茫茫地频易。住久阶除性亦驯，早经忧患神犹惕。母鹰日昨檐前呼，频来频去声乌乌。读君新诗我增感，天涯病羽伤羁孤。解绦纵去亦何有，只恐云霄忘回首。本无责报听尔为，尚有余思待君剖。君不见西风转瞬辽天廊，平原漠漠鸱声恶。刺空愿尔慎驱除，毋令累百输一鹗。
七夕夕直
作者：管世铭
朝代：清

行庐山色暝，七夕夕郎归。引手明河近，回瞻列宿稀。新凉生禁树，余曝入宫衣。天巧宜频乞，惟于宦路非。
乘驿谣
作者：管世铭
朝代：清

昨岁使于越，今岁使汉阳。东南两驿堠，飞辔相追翔。肥驿富盘餐，瘠驿窘刍豆。肥瘠虽不同，情状归一辏。轩车自北来，侦骑却先回。头衔甚赫奕，牙爪何毰毸。索增夫与马，应声连者者。供顿少或迟，箠楚辄交下。悬吏自门东，罄折进红封。区区为寿意，愿得资先容。前驱闻此言，始觉有颜色。下逮圉与庖，琐屑各有得。银翅海鲨镵，丝窝岛燕衔。数缗罗一品，犀筋不三拈。贿成乃得馈，车骑齐呼备。看踏锦茵升，私幸无咎恚。亦有贤士夫，守分不敢逾。从人祇四五，俭薄如寒儒。心此言下客，草草具杯炙。授舍不扫除，给马惟骨骼。漏鼓下三挝，行人拂鞞靫。频呼祗候隶，相与醉倡家。邮亭一老戍，漫应还徐步。问求缊火薪，答言无买处。使客意如何，于吾则已多。无言催就道，王事敢蹉跎。彼也宾岂知，此也主谁白。作歌陈两端，敬听愿凡百。
仓颉造字台
作者：管世铭
朝代：清

万古不长夜，斯文焕初启。羲皇画卦爻，厥佐得仓史。仰观星斗象，俯察蹄迒理。作字代结绳，百度立纲纪。功在尧文先，宣尼称后死。遗台如果在，庙食无千祀。胡令西来僧，筑室踞其趾。或云梵祛偻，本出同父耳。旁行及左行，渊源无异揆。斯言讵合经，儒者未敢是。小学今废绝，俗书方填委。不知有籀斯，安论蝌蚪起。翻惭异域人，各守开辟轨。谁当执此咎，已往无可訾。又疑初造时，鬼哭何不知。先民亦有言，识字忧患始。
新泰车中
作者：管世铭
朝代：清

晓云不及客装轻，薄笨相携大坂行。平楚绿沿荒戍隐，野桃红倚午村明。经春古涧初通水，近岳他山尽有名。好手荆关图不足，总教收卷入吟情。
汉通天台金铜仙人歌
作者：管世铭
朝代：清

文成已诛栾大死，武皇长生心未已。黄金仙药两无成，犹进铜盘一杯水。茂陵一闭高台空，突兀仙掌摩苍穹。日精月华历四百，遂有灵气通鸿濛。赤眉含血不敢喋，董卓焚烧亦未及。牵车西来乃魏官，欲辇铜人洛阳入。青龙元年秋正半，万众拆盘盘忽断。天倾地塌华山鸣，数十里中鸡犬乱。铜人既下观者多，汪然泪作流滂沱。长安父老尽掩泣，物尚恋主人如何。万牛之力终莫致，倔强中途闻且置。居然不辱魏宫前，神鼎依稀没清泗。新故之间不可居，夏璜秦玺恨何如。华歆王朗尽名士，及见铜人辞汉无。
直庐一首有寄
作者：管世铭
朝代：清

直庐特许北门开，视草新恩擢上才。初地传衣将百岁，昔贤倚笔已三回。兴元赦制加颜读，泽潞军书运掌裁。润色王言良不易，岂惟前路近中台。
秦始皇冢
作者：管世铭
朝代：清

平生每读《秦本纪》，颇怪始皇脱三死。一不死荆卿匕，把袖袖绝王得起。再不死渐离筑，实筑以铅仇不复。最后险绝博浪椎，副车一击声如雷。祖龙岂亦有天幸，三十六年获终令。奈何甫葬骊山隈，戍卒夜叫函关开。诗书余烬未销歇，反风遂使阿房灰。乃知扶苏未北辒辌返，嬴祚不应若是短。嗣王足盖前人愆，虽百赵高几上脔。杀秦一君乃有君，子房几作秦功臣。岂如假手少子亥，毋俾育种屠羱羵。亡秦者胡又必楚，始皇身存籍如许。苍璧直献镐池君，诽谤之刑空偶语。水银江海黄金凫，朽骨安知殉鲍鱼。西来重瞳怒一掘，遂令万代陵寝生艰虞。歌莫哀，君勿恐，功德在人终不动。樵采毋侵柳下垄，陈涉何人但夥颐，异代犹为置守冢。
赠王香海同年
作者：管世铭
朝代：清

六衔官鼓应鸡鸣，缓步清郎试履声。不及昌平陈主事，相公为赋《卖车行》。
题明皇幸蜀图
作者：管世铭
朝代：清

中书已罢张九龄，太守不识颜真卿。黄虬跳梁虫狐死，仓皇蜀栈青螺行。白衣父老前迎跸，羽骑林端出复没。宫人憔悴下雕鞍，手摘园瓜供帝渴。更无羯鼓打梁州，铃语郎当听未休。剑门直上一千里，风尘澒洞天颜愁。后队观者忽如堵，锦袍年少腰玉琥。元礼力士非其俦，疑是王孙英且武。咄哉王孙儋耳龙，奉天之辱将毋同。
鹦鹉洲吊祢正平
作者：管世铭
朝代：清

奸雄龟鼎谋将作，竞致才人入私幕。陈琳阮瑀何足多，至今齿冷荀文若。堂堂大汉一祢生，才高气烈操履贞。孔融荐汉非荐贼，要恃一鹗清朝廷。老瞒就使能容物，我识祢生不为屈。渔阳掺挝蹀躞前，慷慨声情光日月。此心视死甘如茹，不择曹瞒与黄祖。杀身犹是建安年，埋骨终须乾净土。睫论惟知吊罻罗，文人但赏题鹦鹉。芳草萋萋远树青，一抔江汉共垂名。何当配食三闾庙，览揆先教字正平。
题汪孟慈礼堂授经图
作者：管同
朝代：清

儒林有丈人，学究天人奥。通眉举明经，遽赴玉楼召。于时询童乌，芳龄始逾悼。客来执诗问，瑟僩了义妙。文人厄九命，后嗣终食报。宦达何足言，持身等圭瑁。绣衣争国论，彩笔述庭诰。鲤庭旧闻存，伊今洵克效。嗟子废《蓼莪》，哀思正周调。寸草腐无称，辜负春晖照。承君犹不弃，示我图中貌。努力振家声，相期在忠孝。
许真君庙联
作者：管学宣
朝代：清
体裁：联

君身自是有仙骨；我犹未免为乡人。
与陈澍斋论诗
作者：管学洛
朝代：清

我读古人书，如接古人膝。残篇断简中，生气各勃勃。奋兴百世下，代代有豪杰。聚集古之人，一手一枝笔。或大将旗鼓，或短兵相接。或公子裼裘，或美人密室。或点晴而飞，或九仞犹掘。或长江千里，或春池自碧。离合与悲欢，风花兼雪月。一一罗胸中，奔赴腕下出。譬调碗中羹，醯酱非一物。鲭聚五侯馔，蜂采百花蜜。譬制身上衣，丰纤人各别。刀尺有定程，裁缝间疏密。才人须积学，不可恃天质。贾胡识奇宝，有爱不能割。眇者矜妙悟，颠倒扪籥日。皆缘读书少，不自知其失。探骊须得珠，擒虎须入穴。区区獭祭功，终非制胜术。古人有彩毫，我欲从之乞。乞来持赠君，与君结胶膝。
连日宴集近园即席呈洪稚存太史
作者：管学洛
朝代：清

东风易主始经过，挈伴簪裾狎薜萝。便恐烟霞遂成癖，花时载酒醉时歌。樽前争量句争妍，旧径低徊忆往年。但使园林容客醉，便非我有亦欣然。
连日宴集近园即席呈洪稚存太史·其一
作者：管学洛
朝代：清

东风易主始经过，挈伴簪裾狎薜萝。便恐烟霞遂成癖，花时载酒醉时歌。
连日宴集近园即席呈洪稚存太史·其二
作者：管学洛
朝代：清

樽前争量句争妍，旧径低徊忆往年。但使园林容客醉，便非我有亦欣然。
黄鹤楼
作者：管学洛
朝代：清

倚城百尺上危楼，云白山青汉水浮。岂有神仙能不死，是谁诗句合长留。烟波东是还家路，风浪中多待渡舟。同一登临怀抱各，何妨崔灏在前头。
丹阳怀古
作者：管干珍
朝代：清

汇泽中江绕故城，下襟扬越上巴荆。铜符募士才丸士，木柿乘潮又被兵。破竹势成风自利，衔刀谶应绩空争。可怜鄣口千寻铁，不救孤军化鹤声。
太常仙蝶歌
作者：管干珍
朝代：清

世间蛱蝶亦无数，仙乎独数太常署。自元以后不计年，适从何来何所去。昨冬长至除斋宫，奉常奏记关宸聪。诘朝栩栩出秘室，雪地顿觉春光融。官司惊告礼官喜，入视亲呼飞复起。锦函恭进香案前，五色云中阊阖启。召询始末天颜开，传观九列欢如雷。锡名仙蝶送归署，异数一日传金台。奎章煌煌记天笔，永与星云灿东壁。金鳌退食赐和多，《尔雅》虫鱼记难悉。我闻寿恺之世无瑞无，跂行蠕动归洪炉。燕知背岁龟献洛，游泳元化群伦俱。况当南交桂蠹西宛马，缅甸驯象纷来下。非关微物应时来，别有神明格天者。不然漆园之梦滕王图，银须玉拍随秋枯。何为此蝶独寿世，缺翅竟入承明庐。岂逢南郊告大有，有脚春生圣人寿。八旬天子庆无疆，祝嘏明年遍环薮。鱼潜太液抱珠游，鹿放长春戴月呦。蝶飞祇绕宫墙畔，不向罗浮海外求。
登城
作者：管干珍
朝代：清

午潮潋滟绿波盈，春树人家雨后清。草色满营飞燕子，落花如雪独登城。
青县二首
作者：管干珍
朝代：清

闻说东堂堰，乾宁制未湮。沙平半篙浅，潮落两堤真。粳稻田多石，蛟鼍窟近人。岂无何刺史，耕凿重忧民。卫水东南入，奇云列阵炎。河形赤龙曲，堤样老鸹尖。滩荻消残垒，村醪认旧帘。可能苏涸辙，裕课擅鱼盐。
青县二首·其一
作者：管干珍
朝代：清

闻说东堂堰，乾宁制未湮。沙平半篙浅，潮落两堤真。粳稻田多石，蛟鼍窟近人。岂无何刺史，耕凿重忧民。
青县二首·其二
作者：管干珍
朝代：清

卫水东南入，奇云列阵炎。河形赤龙曲，堤样老鸹尖。滩荻消残垒，村醪认旧帘。可能苏涸辙，裕课擅鱼盐。
深庐学师招看牡丹赋呈
作者：管庭芬
朝代：清

广文官舍如山家，昼静但闻蜂喧衙。海棠开过鹿韭花，香凝宿露光朝霞。护风不用苏幕遮，支以荻帘竹丫叉。我来花正一丛坼，深红色映绛帐纱。看花授与种花诀，栽培谓必先根芽。酝酿当令气深厚，扶持莫任枝欹斜。开虽迟暮后众卉，品自稳重殊凡葩。还须得意无矜夸，我闻师言为咨嗟。君不见名园别墅繁春华，往来游赏皆高车。几家富贵得长守，易衰往往由豪奢。争如此地尘无哗，来看只许谭与芭。清谈久坐有余味，一杯共啜谷雨茶。
代恩铭贺某督婶母70寿联
作者：管某
朝代：清
体裁：联

犹母高龄今届七；慈皇万寿尚差三。
九月十三日饶州寓斋夜坐
作者：管棆
朝代：清

切切哀蛩共寓斋，丽谯风顺肃平街。卷帘始觉露华冷，灭烛方知月色佳。城曲风帆依树落，潮通鱼箔带沙排。眼前一事堪诗料，榴火当秋尚满阶。
冬夜寄怀钱亮工
作者：管棆
朝代：清

江皋朔风起天末，落叶街南积盈尺。此时客子正卧寒，村头沽酒相邀欢。持杯欲饮不遽饮，剪烛西窗有余影。忆昔五年来南州，望远日日登危楼。双峰翠角最清绝，远岫绾髻湖光流。江山乱后还姣好，碑碣仆地青苔浮。因思长卿不可作，祇有怀古城南头。白云朝来暮还宿，此间幽隐真沧洲。清音堂高下临渚，水声飒飒鸣寒杵。斋头千尺琅玕鸣，树杪十丈蛟虬舞。羁客兴酣每快意，诗成落笔走风雨。夜半江城闻雁声，寄书今夜由南浦。
匡庐歌
作者：管棆
朝代：清

平明迎日上庐岳，春山涤翠清如濯。攀萝直上三万级，侧身蟠走如飞鹤。云鳞鳞，花冥冥，划然巨灵劈千丈，泻出万派洪涛声。耳目荡漾不能主，恍如坐我于沧瀛。沧瀛风雨不可测，中有一人不相识。手持银管跨紫凤，授以琳琅五彩笔。回头笑指游空蒙，导余绛节双玉童。呼吸帝座随清风，俯视一一金芙蓉。白云如绵满空谷，乘此欲与天庭通。把酒酹烟霞，素怀托明月。明月与时满，烟霞无时歇。拍肩笑问洪崖生，口吹玉笛银河倾。山中木叶萧萧响，下界疑为鸾凤鸣。襞笺授萧史，供饮白玉醴。长觥倾倒慎莫辞，醉眠石上呼不起。白猿苍鸟莫相猜，前五百年曾住此。
章门送友
作者：管棆
朝代：清

寒潮漠漠雨疏疏，被酒江楼晚景初。别馆敲诗离绪远，秋帆落处是匡庐。霜落寒江次第痕，天空黄叶满江村。西风归雁征人远，夜送轻帆过白门。
章门送友·其一
作者：管棆
朝代：清

寒潮漠漠雨疏疏，被酒江楼晚景初。别馆敲诗离绪远，秋帆落处是匡庐。
章门送友·其二
作者：管棆
朝代：清

霜落寒江次第痕，天空黄叶满江村。西风归雁征人远，夜送轻帆过白门。
舟行值雨
作者：管棆
朝代：清

前山槎丫如转磨，后山偃蹇还伏卧。须臾四山云气生，云阴全仗天公作。萧萧入水纹渐多，飒飒打篷声愈大。蜻蜓舟中小于叶，缩脚挛腰但跛坐。陈言一编犹在手，吟声欲与滩声和。冷烟积灶炊芜菁，兀兀枯篷忍昏饿。流萤草际知几点，啼鹃峡中刚一个。丈夫遭遇不可料，好景良时何闷过。倒回江水洗寒云，张帆笑指青天破。
舟行值雨
作者：管棆
朝代：清
体裁：古风

前山槎桠如转磨，后山偃蹇还伏卧。须臾四山云气生，云阴全仗天公作。萧萧入水纹渐多，飒飒打篷声愈大。蜻蜓舟中小于叶，缩脚挛腰但跛坐。陈言一编犹在手，吟声欲与滩声和。冷烟积灶炊芜菁，兀兀枯篷忍昏饿。流萤草际知几点，啼鹃峡中刚一个。丈夫遭遇不可料，好景良时何闷过。倒回江水洗寒云，张帆笑指青天破。
荒斋
作者：管棆
朝代：清

荒斋十笏地，独踞万峰首。重帘留烟云，一榻在郊薮。日长尤胜年，城小真似斗。官舍接田家，相熟到鸡狗。高枕看闲云，结夏作禅友。殷勤来青山，窈窕当户牖。嵌空铺翠钿，著色杂粉黝。崇朝倏然化，惨澹绘妍丑。雨晴风露间，变化随所有。谁施屏幛工，此真白描手。山中多夜雨，滴沥鸣空庭。晓来矫首看，四山晕螺青。爱我菜甲长，小摘余芳馨。蔬食快得饱，陶然坐云屏。溪声到枕上，飒飒松风听。大小两龙窟，足底千雷霆。一泻万顷空，快哉如建瓴。墙东有隙地，荆菅瓦砾积。俯首荷耰锄，得此五弓辟。南邻有丽春，纷纷间朱白。乞分五色种，剪缕比纨帛。初日照殷红，残霞映浮碧。闲时列酒茗，坐卧兼枕席。遂可忘穷年，岂止破萧摵。三更持烛游，早起独吟惜。今年姑小试，纷然满篱格。来春扩西偏，烂漫补墙缺。回想今春花，吟诗又陈迹。
荒斋·其一
作者：管棆
朝代：清

荒斋十笏地，独踞万峰首。重帘留烟云，一榻在郊薮。日长尤胜年，城小真似斗。官舍接田家，相熟到鸡狗。高枕看闲云，结夏作禅友。殷勤来青山，窈窕当户牖。嵌空铺翠钿，著色杂粉黝。崇朝倏然化，惨澹绘妍丑。雨晴风露间，变化随所有。谁施屏幛工，此真白描手。
荒斋·其三
作者：管棆
朝代：清

墙东有隙地，荆菅瓦砾积。俯首荷耰锄，得此五弓辟。南邻有丽春，纷纷间朱白。乞分五色种，剪缕比纨帛。初日照殷红，残霞映浮碧。闲时列酒茗，坐卧兼枕席。遂可忘穷年，岂止破萧摵。三更持烛游，早起独吟惜。今年姑小试，纷然满篱格。来春扩西偏，烂漫补墙缺。回想今春花，吟诗又陈迹。
荒斋·其二
作者：管棆
朝代：清

山中多夜雨，滴沥鸣空庭。晓来矫首看，四山晕螺青。爱我菜甲长，小摘余芳馨。蔬食快得饱，陶然坐云屏。溪声到枕上，飒飒松风听。大小两龙窟，足底千雷霆。一泻万顷空，快哉如建瓴。
蛮中作
作者：管棆
朝代：清

破驿悲风雨暗春，草堂无恙得吾真。从来圣世要荒外，儋耳龙场自有人。
辛未元夜访北兰澹公用宛陵和景彝闰腊省宿韵
作者：管棆
朝代：清

云净空峦转玉绳，禅扉夜叩堕檐冰。春江渔火看无数，明月青山到几层。远岸儿童喧小市，隔街荒庙斗绷镫。章江客舍逢元夕，踏冻城南访老僧。
雨中过碧山堂留饮张允文寓斋
作者：管棆
朝代：清

清斋向晚送新凉，喜弄鞭丝到草堂。压雨戎葵纷落砌，遮云宫柳欲过墙。重悬帘幕浓如水，旋设樽罍静自香。入夏相过应不厌，拂天乔木有千章。爱尔依山草阁虚，南轩北牖晚凉初。尽除屏障东平室，间长蓬蒿仲蔚居。丝雨湿花轻落地，好风入幕暗翻书。堂开最有平泉思，早退令人叹二疏。
雨中过碧山堂留饮张允文寓斋·其一
作者：管棆
朝代：清

清斋向晚送新凉，喜弄鞭丝到草堂。压雨戎葵纷落砌，遮云宫柳欲过墙。重悬帘幕浓如水，旋设樽罍静自香。入夏相过应不厌，拂天乔木有千章。
雨中过碧山堂留饮张允文寓斋·其二
作者：管棆
朝代：清

爱尔依山草阁虚，南轩北牖晚凉初。尽除屏障东平室，间长蓬蒿仲蔚居。丝雨湿花轻落地，好风入幕暗翻书。堂开最有平泉思，早退令人叹二疏。
写碧城摘句图竟题诗
作者：管筠
朝代：清

奇句如飞仙，长啸弄云碧。天门扫落花，春山横一尺。月华飘羽衣，鹤背夜吹笛。惊句如侠客，使笔如使剑。星斗寂无声，青天碧云敛。夜中红线来，冰雪芙蓉艳。俊句如名士，鹤立山鸡群。六朝旧明月，清谈生古春。吐咳弄珠玉，齿颊含风云。丽句如佳人，天然出名靓。发艳梨涡娇，吹芳兰气静。玉镜一泓春，照见桃花影。
写碧城摘句图竟题诗·其一
作者：管筠
朝代：清

奇句如飞仙，长啸弄云碧。天门扫落花，春山横一尺。月华飘羽衣，鹤背夜吹笛。
写碧城摘句图竟题诗·其三
作者：管筠
朝代：清

俊句如名士，鹤立山鸡群。六朝旧明月，清谈生古春。吐咳弄珠玉，齿颊含风云。
写碧城摘句图竟题诗·其二
作者：管筠
朝代：清

惊句如侠客，使笔如使剑。星斗寂无声，青天碧云敛。夜中红线来，冰雪芙蓉艳。
写碧城摘句图竟题诗·其四
作者：管筠
朝代：清

丽句如佳人，天然出名靓。发艳梨涡娇，吹芳兰气静。玉镜一泓春，照见桃花影。
小鸥波馆豢华蚕饲以百花茧破化蝶飞去赋诗纪之
作者：管筠
朝代：清

折花和露贮荆篮，数到眠三起亦三。不望络丝学天女，双蛾珍重赧华蚕。梦绕巫山十二峰，朝云如画楚台封。何如但作双飞蝶，花海春深处处逢。
浪淘沙·见《词综补》
作者：管筠
朝代：清

日迟芳甃，声停玉漏。东风种出双红豆。好韶光偏是，春瘦花瘦人瘦。重帘不捲香微透。频添红袖。小池风软闲春昼。镜奁依旧。波皱云皱眉皱。
闻颐道夫子议行海运寄诗规之
作者：管筠
朝代：清

空劳辛苦说飞刍，几使楸枰一局输。自昔人材混萧艾，未容高议出菰芦。无多斟酌花前酒，随分杯盘竹里厨。月桂风荷好烟景，不如閒写晚凉图。
题绣君女史百花卷子
作者：管筠
朝代：清

云裳月佩各清华，斑管凝香绚彩霞。知我性耽禅悦惯，毫端多写妙莲花。
台阳笔记题词
作者：管绳莱
朝代：清

海色天风路渺茫，蛮云犵鸟自成乡。从今不读舆图记，一管生花写大荒。蛋雨闽风四十秋，潜蛟宫室蜃中楼。知君碧眼过犀烛，不学词人记十洲。
台阳笔记题词·其一
作者：管绳莱
朝代：清

海色天风路渺茫，蛮云犵鸟自成乡。从今不读舆图记，一管生花写大荒。
台阳笔记题词·其二
作者：管绳莱
朝代：清

蛋雨闽风四十秋，潜蛟宫室蜃中楼。知君碧眼过犀烛，不学词人记十洲。
小楼晚望
作者：管绳莱
朝代：清

江城坐老绿苔矶，郭外青山望处微。落日昏鸦争树急，西风黄叶向人飞。半天秋远欹吟帽，九月霜寒赋授衣。独有高楼延草色，几家临水掩柴扉。
晚步
作者：管绳莱
朝代：清

出门看斜阳，忽已上高树。携手同心欢，城隅散轻步。秋风一夕来，衣袂改轻素。木叶脱何迟，芳草色非故。悠悠远水明，霭霭苍烟暮。牧晚笛归村，渔寒镫隐渡。登高畅幽怀，感逝戚内顾。新欢不在眼，陈人复谁慕。存悲思浩歌，念别感征路。辽天廓无边，惟有寒鸦去。
挽吴可读联
作者：管贻萼
朝代：清
体裁：联

哲人忧盛危明，纵为国捐躯，断不使圣朝有阙；帝主怀忠赐恤，傥其时披奏，定能知臣子无他。
渡河
作者：管贻葄
朝代：清

轻舟又溯浪花堆，无恙征帆趁晓开。霜气自随朝日敛，沙痕黄抉怒涛回。鱼龙尚切三秋警，璧马谁消万古灾。笑向长年数陈迹，十三度记问津来。
暗香·其一
作者：管静庵
朝代：清
体裁：词

老甘穷谷。知富贵神仙，都无此福。玉树金芝，浥露临风满阶馥。我愧材同樗栎，应难并、谢家诸叔。喜款留、偏垂青眼，佳味饶园簌。非俗。空驰逐。纵慷慨牢骚、愁堆成斛。怀书满幅。几见人生遂欢欲。试看英雄自古，坐困泥途顾难足。且喜篝灯共话，吾家名宿。
暗香·其二
作者：管静庵
朝代：清
体裁：词

迥谁告语。尽终年坎壈，凄风苦雨。壮不如人，那更星星鬓如许。一任冲天志愿，休还说、斩蛟射虎。剩今夕、半榻谈心，竟把情倾吐。头绪。如丝贮。任终老林邱、玉积元圃。珠控洛浦。终日袁安闲门户。万事随缘过去，一卷新词手亲谱。应输雁序睽翩，云霄接武。
瑞鹤仙
作者：管静庵
朝代：清
体裁：词

任冲霄有志。偏铩羽难驯，何辜遭此。日困樊笼里。纵奇姿俱备，凡禽无异。食粟而已。望昆阆、遥遥万里。惟有时梦到，瀛洲云外，仙风嘹唳。凝思。凤跄龙跃，善舞蹲蹲，难矜末技。氋氃堪耻，还未肯，迎人媚。想修容，玉立何如幽洁，宁羡乘轩富贵。且安然、处士亭边，白饶高致。
自西泠至东湖夜集张徵士艺舫
作者：篆玉
朝代：清

吾杭饶野趣，平远逊东湖。海控天为岸，星繁水弄珠。昏黄城不禁，酣畅话多殊。明日迟归棹，留诗待补图。
伯玑新成小舫邀游东湖次韵
作者：米汉雯
朝代：清

扁舟如小阁，列坐豁尘襟。待月移芦港，追凉系柳阴。客贻新制茗，邻借旧藏琴。苏圃遗踪在，千秋共素心。
滏阳道中
作者：米汉雯
朝代：清

远近和鸣鸡，朝晖望欲迷。波环堤左右，地似瀼东西。柳影藏凫队，荷香送马蹄。赏心随命酌，村酒正堪携。
送张松樵鍊师还庐山
作者：米汉雯
朝代：清

竟谢浮荣觅紫芝，好山深处结茅茨。伯英家法原能草，栗里遗民更有诗。时踏青苍舒朗啸，未忘黑白一弹棋。匡庐到处悬飞瀑，可许支筇共问奇。
送徐次履还宣城
作者：米汉雯
朝代：清

弱龄事章句，缟纻慕畴昔。思与贤豪人，盟心矢金石。江南今日有徐子，藉甚诗名推正始。到来为结忘年交。魏都高宴差堪拟。每逢予唱必和歌，萧寺空斋取次过。登高共草银镂管，遥夜同倾金叵罗。三时去我如过翼，世事悠悠那终极。酒酣击筑呼呜呜，搔首问天长太息。素心自问久为群，促膝披襟细论文。囊中琼玖投将遍，君言归卧姑山云。姑山崔嵬势无敌，四时苍翠常如滴。谢朓青山俯碧湍，谪仙楼阁临丹壁。知君卜筑枕通川，松竹盘纡薜荔连。长风密谷朝舒啸，皎月清溪夜扣舷。自是此乡饶足乐，留君不住怀殊恶。灞上长条惨客装，草堂梁月愁罗幕。行程况复正当秋，云白枫丹雁影稠。更持此日惊人句，为寄长安诸旧游。
过荒村有所忆
作者：米调元
朝代：清

春野旷无际，兴来惟独行。偶经流水径，时听落花声。草宿田庐换，云浮身世轻。机心息已久，麋鹿不须惊。
泛舟青潭溪
作者：籾山衣洲
朝代：清

青潭之溪来自万山里，折处为渊奔处湍。碧玉乍碎如雪溅，中流击汰夏冬寒。江波渺渺日之夕，棹至石壁月生魄。上有磔磔栖鹘之陵树，下有沈沈潜蛟之窟宅。一磬不响山僧眠，大悲阁上归云积。忽听舷头声琅然，是谁诵出赤壁篇。何处横笛来相和，馀音袅袅与水连。山如好友酒如淮，拍肩一笑比洪厓。浦烟缥渺古亭渡，灯火荒凉公馆街。君不见今古茫茫一邱貉，百年不待自销铄。及时行乐聊复尔，吾鬓萧飒吾齿落。只愿长向名山藏诗卷，难学千年辽东来归鹤。
留别涟儿
作者：籾山衣洲
朝代：清

湖南亭子雨淋零，呼起离愁酒易醒。怜汝琵琶歌一曲，那堪更在别时听。故都花落水空流，春与行人不暂留。溅尽青衫司马泪，琵琶声里下江洲。
留别涟儿·其一
作者：籾山衣洲
朝代：清

湖南亭子雨淋零，呼起离愁酒易醒。怜汝琵琶歌一曲，那堪更在别时听。
留别涟儿·其二
作者：籾山衣洲
朝代：清

故都花落水空流，春与行人不暂留。溅尽青衫司马泪，琵琶声里下江洲。
贺朱昌琳80寿联
作者：粟剡
朝代：清
体裁：联

宰相山中新内阁；寿星天上古长沙。
挽朱一新联
作者：粱鼎芬
朝代：清
体裁：联

斯人甚贤，未报君父恩，如何瞑目；视吾犹弟，更倾江海泪，未抵伤心。
挽陈豪联
作者：粱鼎芬
朝代：清
体裁：联

爱民如子，画松似人，循吏高士为一传；半厂飘然，雪渔已矣，凄风凉月吊三君。
中元前一夕枕上偶成
作者：納蘭性德
朝代：清

酒醒池塘耿不眠，帳紋漠漠隔輕煙溪風到竹初疑雨，秋月如弓漸滿弦殘夢遠經吹角戍，明河長亙衣天哀蛩餞曉渾多事，也似嚴更古驛邊
南歌子·古戍
作者：納蘭性德
朝代：清

古戍飢烏集，荒城野雉飛何年劫火剩殘灰，試看英雄碧血，滿龍堆玉帳空分壘，金笳已罷吹東風回首盡成非，不道興亡命也，豈人為
南海子·分弓列戟四門開
作者：納蘭性德
朝代：清

分弓列戟四門開，遊豫長陪萬乘來七十二橋天漢上，彩虹飛下晾鷹臺
南海子·紅橋夾岸柳平分
作者：納蘭性德
朝代：清

紅橋夾岸柳平分，雉兔年年不掩群飛放何須煩海戶，郊南新置羽林軍
卜算子·五日
作者：納蘭性德
朝代：清

村靜午雞啼，綠暗新陰覆一展輕簾出畫牆，道是端陽酒早晚夕陽蟬，又噪長堤柳青鬢長青自古誰，彈指黃花九
卜算子·塞草晚才青
作者：納蘭性德
朝代：清

塞草晚才青，日落簫笳動，慼慼悽悽入夜分，催度星前夢小語綠楊煙，怯踏銀河凍，行盡關山到白狼，相見惟珍重
卜算子·新柳
作者：納蘭性德
朝代：清

嬌軟不勝垂，瘦怯那禁舞多事年年二月風，翦出鵝黃縷一種可憐生，落日和煙雨蘇小門前長短條，即漸迷行處
天仙子·夢裡藻蕪青一剪
作者：納蘭性德
朝代：清

夢裡蘼蕪青一剪，玉郎經歲音書遠暗鍾明月不歸來，樑上燕，輕羅扇好風又落桃花片
天仙子·天咫尺
作者：納蘭性德
朝代：清

好在軟綃紅淚積，漏痕斜罥菱絲碧古釵封寄玉關秋，天咫尺，人南北，不信鴛鴦頭不白
天仙子·月落城烏啼未了
作者：納蘭性德
朝代：清

月落城烏啼未了，起來翻為無眠早薄霜庭院怯生衣，心悄悄，紅闌繞此情待共誰人曉
天仙子·淥水亭秋夜
作者：納蘭性德
朝代：清

水浴涼蟾風入袂，魚鱗蹙損金波碎好天良夜酒盈尊，心自醉，愁難睡西風月落城烏起
太常引·自題小照
作者：納蘭性德
朝代：清

西風乍起峭寒生，驚雁避移營千里暮雲平，休回首、長亭短亭無窮山色，無邊往事，一例冷清清試倩玉蕭聲，喚千古、英雄夢醒
好事近·何路向家園
作者：納蘭性德
朝代：清

何路向家園，歷歷殘山剩水都把一春冷淡，到麥秋天氣料應重發隔年花，莫問花前事縱使東風依舊，怕紅顏不似
好事近·簾外五更風
作者：納蘭性德
朝代：清

簾外五更風，消受曉寒時節剛剩秋衾一半，擁透簾殘月爭教清淚不成冰好處便輕別擬把傷離情緒，待曉寒重說
好事近·馬首望青山
作者：納蘭性德
朝代：清

馬首望青山，零落繁華如此再向斷煙衰草，認蘚碑題字休尋折載話當年，只灑悲秋淚斜日十三陵下，過新豐獵騎
密雲
作者：納蘭性德
朝代：清

白檀山下水聲秋，地踞潮河最上流日暮行人尋堠館，涼砧一片古檀州
憶江南·宿雙林禪院有感
作者：納蘭性德
朝代：清

心灰盡、有發未全僧風雨消磨生死別，似曾相識只孤檠，情在不能醒搖落後，清吹那堪聽淅瀝暗飄金井葉，乍聞風定又鐘聲，薄福薦傾城
憶王孫·西風一夜剪芭蕉
作者：納蘭性德
朝代：清

西風一夜剪芭蕉，倦眼經秋耐寂寥強把心情付濁醪讀《離騷》愁似湘江日夜潮
採桑子·九日
作者：納蘭性德
朝代：清

深秋絕塞誰相憶，木葉蕭蕭鄉路迢迢六曲屏山和夢遙佳時倍惜風光別，不為登高只覺魂銷南雁歸時更寂寥
採桑子·冷香縈遍紅橋夢
作者：納蘭性德
朝代：清

冷香縈遍紅橋夢，夢覺城笳月上桃花，雨歇春寒燕子家箜篌別後誰能鼓，腸斷天涯暗損韶華，一縷茶煙透碧紗
採桑子·嚴霜擁絮頻驚起
作者：納蘭性德
朝代：清

嚴霜擁絮頻驚起，撲面霜空斜漢朦朧冷逼氈帷火不紅香篝翠被渾閒事，回首西風何處疏鍾，一穗燈花似夢中
採桑子·土花曾染湘娥黛
作者：納蘭性德
朝代：清

土花曾染湘娥黛，鉛淚難消清韻誰敲，不是犀椎是鳳翹只應長伴端溪紫，割取秋潮鸚鵡偷教，方響前頭見玉蕭
採桑子·夢一場
作者：納蘭性德
朝代：清

謝家庭院殘更立，燕宿雕樑月度銀牆，不辨花叢哪瓣香此情已自成追憶，零落鴛鴦雨歇微涼，十一年前夢一場！
採桑子·彤霞久絕飛瓊字
作者：納蘭性德
朝代：清

彤霞久絕飛瓊字，人在誰邊人在誰邊，今夜玉清眠不眠香銷被冷殘燈滅，靜數秋天靜數秋天，又誤心期到下弦
採桑子·撥燈書盡紅箋也
作者：納蘭性德
朝代：清

撥燈書盡紅箋也，依舊無聊玉漏迢迢，夢裡寒花隔玉簫幾竿修竹三更雨，葉葉蕭蕭分付秋潮，莫誤雙魚到謝橋
採桑子·明月多情應笑我
作者：納蘭性德
朝代：清

明月多情應笑我，笑我如今辜負春心，獨自閒行獨自吟近來怕說當時事，結遍蘭襟月淺燈深，夢裡雲歸何處尋
採桑子·海天誰放冰輪滿
作者：納蘭性德
朝代：清

海天誰放冰輪滿，惆悵離情莫說離情，但值良宵總淚零隻應碧落重相見，那是今生可奈今生，剛作愁時又憶卿
採桑子·涼生露氣湘弦潤
作者：納蘭性德
朝代：清

涼生露氣湘弦潤，暗滴花梢簾影誰搖，燕蹴風絲上柳條舞鵾鏡匣開頻掩，檀粉慵調朝淚如潮，昨夜香衾覺夢遙
採桑子·當時錯
作者：納蘭性德
朝代：清

而今才道當時錯，心緒悽迷紅淚偷垂，滿眼春風百事非情知此後來無計，強說歡期一別如斯，落盡梨花月又西
採桑子·白衣裳憑朱闌立
作者：納蘭性德
朝代：清

白衣裳憑朱闌立，涼月趖西點鬢霜微，歲晏知君歸不歸殘更目斷傳書雁，尺素還稀一味相思，準擬相看似舊時
採桑子·詠春雨
作者：納蘭性德
朝代：清

嫩煙分染鵝兒柳，一樣風絲似整如欹，才著春寒瘦不支涼侵曉夢輕蟬膩，約略紅肥不惜葳蕤，碾取名香作地衣
採桑子·謝家庭院殘更立
作者：納蘭性德
朝代：清

謝家庭院殘更立，燕宿雕樑月度銀牆不辨花叢那辨香此情已自成追憶，零落鴛鴦雨歇微涼十一年前夢一場
採桑子·那能寂寞芳菲節
作者：納蘭性德
朝代：清

那能寂寞芳菲節，欲話生平夜已三更一闋悲歌淚暗零須知秋葉春花促，點鬢星星遇酒須傾，莫問千秋萬歲名
採桑子·非關癖愛輕模樣
作者：納蘭性德
朝代：清

非關癖愛輕模樣，冷處偏佳別有根芽，不是人間富貴花謝娘別後誰能惜，飄泊天涯寒月悲笳，萬里西風瀚海沙
於中好·十月初四夜風雨其明日是亡婦生辰
作者：納蘭性德
朝代：清

塵滿疏簾素帶飄，真成暗度可憐宵幾回偷拭青衫淚，忽傍犀奩見翠翹惟有恨，轉無聊五更依舊落花朝衰楊葉盡絲難盡，冷雨悽風打畫橋
於中好·小構園林寂不譁
作者：納蘭性德
朝代：清

小構園林寂不譁，疏籬曲徑仿山家晝長吟罷風流子，忽聽楸枰響碧紗添竹石，伴煙霞擬憑樽酒慰年華休嗟髀裡今生肉，努力春來自種花
於中好·獨背殘陽上小樓
作者：納蘭性德
朝代：清

獨背殘陽上小樓，誰家玉笛韻偏幽一行白雁遙天暮，幾點黃花滿地秋驚節序，嘆沉浮，穠華如夢水東流人間所事堪惆悵，莫向橫塘問舊遊
於中好·詠史
作者：納蘭性德
朝代：清

馬上吟成促渡江，分明閒氣屬閨房生憎久閉金鋪暗，花冷迴心玉一床添哽咽，足淒涼誰教生得滿身香只今西海年年月，猶為蕭家照斷腸
於中好·誰道陰山行路難
作者：納蘭性德
朝代：清

誰道陰山行路難風毛雨血萬人歡松梢露點沾鷹紲，蘆葉溪深沒馬鞍依樹歇，映林看黃羊高宴簇金盤蕭蕭一夕霜風緊，卻擁貂裘怨早寒
明月棹孤舟·海淀
作者：納蘭性德
朝代：清

一片亭亭空凝佇趁西風霓裳偏舞白鳥驚飛，菰蒲葉亂，斷續浣紗人語丹碧駁殘秋夜雨風吹去採菱越女轆轤聲斷，昏鴉欲起，多少博山情緒
昭君怨·暮雨絲絲吹溼
作者：納蘭性德
朝代：清

暮雨絲絲吹溼，倦柳愁荷風急瘦骨不禁秋，總成愁別有心情怎說，未是訴愁時節，譙鼓已三更，夢須成
昭君怨·深禁好春誰惜
作者：納蘭性德
朝代：清

深禁好春誰惜，薄暮瑤階佇立別院管絃聲，不分明又是梨花欲謝，繡被春寒今夜寂寞鎖朱門，夢承恩
望江南·詠弦月
作者：納蘭性德
朝代：清

初八月，半鏡上青霄斜倚畫闌嬌不語，暗移梅影過紅橋，裙帶北風飄
朝中措·蜀弦秦柱不關情
作者：納蘭性德
朝代：清

蜀弦秦柱不關情，盡日掩雲屏己惜輕翎退粉，更嫌弱絮為萍東風多事，餘寒吹散，烘暖微酲看盡一簾紅雨，為誰親系花鈴
柳枝詞
作者：納蘭性德
朝代：清

池上閒房碧樹圍，簾紋如彀上斜暉生憎飛絮吹難定，一出紅窗便不歸
水調歌頭·題西山秋爽圖
作者：納蘭性德
朝代：清

空山梵唄靜，水月影俱沉悠然一境人外，都不許塵侵歲晚憶曾遊處，猶記半竿斜照，一抹界疏林絕頂茅庵裡，老衲正孤吟雲中錫，溪頭釣，澗邊琴此生著幾兩屐，誰識臥遊心？準擬乘風歸去，錯向槐安回首，何日得投簪布襪青鞋約，但向畫圖尋
江城子·詠史
作者：納蘭性德
朝代：清

溼雲全壓數峰低影悽迷，望中疑非霧非煙，神女欲來時、若問生涯原是夢，除夢裡，沒人知
浣溪沙·一半殘陽下小樓
作者：納蘭性德
朝代：清

一半殘陽下小樓，朱簾斜控軟金鉤倚闌無緒不能愁有個盈盈騎馬過，薄妝淺黛亦風流見人羞澀卻回頭
浣溪沙·五字詩中目乍成
作者：納蘭性德
朝代：清

五字詩中目乍成儘教殘福折書生手挼裙帶那時情別後心期和夢杳，年來憔悴與愁並夕陽依舊小窗明
浣溪沙·伏雨朝寒愁不勝
作者：納蘭性德
朝代：清

伏雨朝寒悉不勝，那能還傍杏花行去年高摘鬥輕盈漫惹爐煙雙袖紫，空將酒暈一衫青人間何處問多情
浣溪沙·十八年來墮世間
作者：納蘭性德
朝代：清

十八年來墮世間，吹花嚼蕊弄冰弦多情情寄阿誰邊紫玉釵斜燈影背，紅綿粉冷枕函偏相看好處卻無言
浣溪沙·十里湖光載酒遊
作者：納蘭性德
朝代：清

十里湖光載酒遊，青帘低映白蘋洲西風聽徹採菱謳沙岸有時雙袖擁，畫船何處一竿收歸來無語晚妝樓
浣溪沙·古北口
作者：納蘭性德
朝代：清

楊柳千條送馬蹄，北來徵雁舊南飛客中誰與換春衣終古閒情歸落照，一春幽夢逐遊絲信回剛道別多時
浣溪沙·姜女廟
作者：納蘭性德
朝代：清

海色殘陽影斷霓，寒濤日夜女郎祠翠鈿塵網上蛛絲澄海樓高空極目，望夫石在且留題六王如夢祖龍非
浣溪沙·容易濃香近畫屏
作者：納蘭性德
朝代：清

容易濃香近畫屏，繁枝影著半窗橫風波狹路倍憐卿未接語言猶悵望，才通商略已懵騰只嫌今夜月偏明
浣溪沙·寄嚴蓀友
作者：納蘭性德
朝代：清

藕蕩橋邊理釣筒，苧蘿西去五湖東筆床茶灶太從容況有短牆銀杏雨，更兼高閣玉蘭風畫眉閒了畫芙蓉
浣溪沙·已慣天涯莫浪愁
作者：納蘭性德
朝代：清

已慣天涯莫浪愁，寒雲衰草漸成秋漫因睡起又登樓伴我蕭蕭惟代馬，笑人寂寂有牽牛，勞人只合一生休
浣溪沙·庚申除夜
作者：納蘭性德
朝代：清

收取閒心冷處濃，舞裙猶憶柘枝紅誰家刻燭待春風竹葉樽空翻採燕，九枝燈灺顫金蟲風流端合倚天公
浣溪沙·旋拂輕容寫
作者：納蘭性德
朝代：清

旋拂輕容寫洛神，須知淺笑是深顰十分天與可憐春掩抑薄寒施軟障，抱持纖影藉芳茵未能無意下香塵
浣溪沙·樺屋魚衣柳作城
作者：納蘭性德
朝代：清

樺屋魚衣柳作城，蛟龍鱗動浪花腥，飛揚應逐海東青猶記當年軍壘跡，不知何處梵鐘聲，莫將興廢話分明
浣溪沙·欲問江梅瘦幾分
作者：納蘭性德
朝代：清

欲問江梅瘦幾分，只看愁損翠羅裙麝篝衾冷惜餘燻可耐暮寒長倚竹，便教春好不開門枇杷花底校書人
浣溪沙·欲寄愁心朔雁邊
作者：納蘭性德
朝代：清

欲寄愁心朔雁邊，西風濁酒慘離顏黃花時節碧雲天古戍烽煙迷斥堠，夕陽村落解鞍韉不知征戰幾人還
浣溪沙·殘雪凝輝冷畫屏
作者：納蘭性德
朝代：清

殘雪凝輝冷畫屏，落梅橫笛已三更，更無人處月朧明我是人間惆悵客，知君何事淚縱橫，斷腸聲裡憶平生
浣溪沙·無恙年年汴水流
作者：納蘭性德
朝代：清

無恙年年汴水流一聲水調短亭秋舊時明月照揚州曾是長堤牽錦纜，綠楊清瘦至今愁玉鉤斜路近迷樓
浣溪沙·燕壘空梁畫壁寒
作者：納蘭性德
朝代：清

燕壘空梁畫壁寒，諸天花雨散幽關篆香清梵有無間蛺蝶乍從簾影度，櫻桃半是鳥街殘此時相對一忘言
浣溪沙·睡起惺忪強自支
作者：納蘭性德
朝代：清

睡起惺忪強自支綠傾蟬鬢下簾時夜來愁損小腰肢遠信不歸空佇望，幽期細數卻參差更兼何事耐尋思
浣溪沙·肯把離情容易看
作者：納蘭性德
朝代：清

肯把離情容易看，要從容易見艱難難拋往事一般般今夜燈前形共影，枕函虛置翠衾單更無人與共春寒
浣溪沙·脂粉塘空遍綠苔
作者：納蘭性德
朝代：清

脂粉塘空遍綠苔掠泥營壘燕相催妒他飛去卻飛回一騎近從梅里過，片帆遙自藕溪來博山香燼未全灰
浣溪沙·腸斷班騅去未還
作者：納蘭性德
朝代：清

腸斷班騅去未還，繡屏深鎖鳳簫寒一春幽夢有無間逗雨疏花濃淡改，關心芳草淺深難不成風月轉摧殘
浣溪沙·萬里陰山萬里沙
作者：納蘭性德
朝代：清

萬里陰山萬里沙誰將綠鬢鬥霜華年來強半在天涯魂夢不離金屈戌，畫圖親展玉鴉叉生憐瘦減一分花
浣溪沙·蓮漏三聲燭半條
作者：納蘭性德
朝代：清

蓮漏三聲燭半條，杏花微雨溼紅綃那將紅豆記無聊，春色己看濃似酒，歸期安得信如潮離魂入夜倩誰招
浣溪沙·藕蕩橋邊埋釣筒
作者：納蘭性德
朝代：清

藕蕩橋邊埋釣筒，苧蘿西去五湖東筆床茶灶太從容況有短牆銀杏雨，更兼高閣玉蘭風畫眉閒了畫芙蓉
浣溪沙·訊息誰傳到拒霜
作者：納蘭性德
朝代：清

訊息誰傳到拒霜兩行斜雁碧天長晚秋風景倍淒涼銀蒜押簾人寂寂，玉釵敲竹信茫茫黃花開也近重陽
浣溪沙·記綰長條欲別難
作者：納蘭性德
朝代：清

記綰長條欲別難盈盈自此隔銀灣便無風雪也摧殘青雀幾時裁錦字，玉蟲連夜翦春旙不禁辛苦況相關
浣溪沙·詠五更，和湘真韻
作者：納蘭性德
朝代：清

微暈嬌花溼欲流，簟紋燈影一生愁夢迴疑在遠山樓殘月暗窺金屈戍，軟風徐蕩玉簾鉤待聽鄰女喚梳頭
浣溪沙·誰念西風獨自涼
作者：納蘭性德
朝代：清

誰念西風獨自涼，蕭蕭黃葉閉疏窗，沉思往事立殘陽被酒莫驚春睡重，賭書消得潑茶香，當時只道是尋常
浣溪沙·誰道飄零不可憐
作者：納蘭性德
朝代：清

西郊馮氏園看海棠，因憶《香嚴詞》有感誰道飄零不可憐，舊遊時節好花天斷腸人去自經年一片暈紅才著雨，幾絲柔綠乍和煙倩魂銷盡夕陽前
浣溪沙·身向雲山那畔行
作者：納蘭性德
朝代：清

身向雲山那畔行，北風吹斷馬嘶聲深秋遠塞若為情一抹晚煙荒戍壘，半竿斜日舊關城古今幽恨幾時平
浣溪沙·郊遊聯句
作者：納蘭性德
朝代：清

出郭尋春春已闌（陳維崧），東風吹面不成寒（秦松齡），青村幾曲到西山（嚴繩孫）並馬未須愁路遠（姜宸英），看花且莫放杯閒（朱彝尊），人生別易會常難（納蘭性德）
浣溪沙·酒醒香銷愁不勝
作者：納蘭性德
朝代：清

酒醒香銷愁不勝，如何更向落花行去年高摘鬥徑盈，夜雨幾番銷瘦了，繁華如夢總無憑人間何處問多情
浣溪沙·雨歇梧桐淚乍收
作者：納蘭性德
朝代：清

雨歇梧桐淚乍收，遣懷翻自憶從頭摘花銷恨舊風流簾影碧桃人已去，屧痕蒼蘚徑空留兩眉何處月如鉤
浣溪沙·鳳髻拋殘秋草生
作者：納蘭性德
朝代：清

鳳髻拋殘秋草生高梧溼月冷無聲當時七夕記深盟信得羽衣傳鈿合，悔教羅襪葬傾城人間空唱雨淋鈴
浪淘沙·夜雨做成秋
作者：納蘭性德
朝代：清

夜雨做成秋，恰上心頭教他珍重護風流端的為誰添病也，更為誰羞密意未曾休，密願難酬珠簾四卷月當樓暗憶歡期真似夢，夢也須留
浪淘沙·望海
作者：納蘭性德
朝代：清

蜃闕半模糊，踏浪驚呼任將蠡測笑江湖沐日光華還浴月，我欲乘桴釣得六鰲無竿拂珊瑚桑田清淺問麻姑水氣浮天天接水，那是蓬壺
浪淘沙·紅影溼幽窗
作者：納蘭性德
朝代：清

紅影溼幽窗，瘦盡春光雨餘花外卻斜陽誰見薄衫低髻子，抱膝思量莫道不淒涼，早近持觴暗思何事斷人腸曾是向他春夢裡，瞥遇迴廊
海棠春·落紅片片渾如霧
作者：納蘭性德
朝代：清

落紅片片渾如霧，不教更覓桃源路香徑晚風寒，月在花飛處薔薇影暗空凝貯任碧颭輕衫縈住驚起早棲鴉，飛過鞦韆去
減字木蘭花·從教鐵石
作者：納蘭性德
朝代：清

從教鐵石，每見花開成惜惜淚點難消，滴損蒼煙玉一條憐伊大冷，添個紙窗疏竹影記取相思，環佩歸來月上時
減字木蘭花·新月
作者：納蘭性德
朝代：清

晚妝欲罷，更把纖眉臨鏡畫準待分明，和雨和煙兩不勝莫教星替，守取團圓終必遂此夜紅樓，天上人間一樣愁
減字木蘭花·斷魂無據
作者：納蘭性德
朝代：清

斷魂無據，萬水千山何處去沒個音書，盡日東風上綠除故園春好，寄語落花須自掃莫更傷春，同是懨懨多病人
減字木蘭花·燭花搖影
作者：納蘭性德
朝代：清

燭花搖影，冷透疏衾剛欲醒待不思量，不許孤眠不斷腸茫茫碧落，天上人間情一諾銀漢難通，穩耐風波願始從
減字木蘭花·相逢不語
作者：納蘭性德
朝代：清

相逢不語，一朵芙蓉著秋雨小暈紅潮，斜溜鬟心只鳳翹待將低喚，直為凝情恐人見欲訴幽懷，轉過回闌叩玉釵
減字木蘭花·花叢冷眼
作者：納蘭性德
朝代：清

花叢冷眼，自惜尋春來較晚知道今生，知道今生那見卿天然絕代，不信相思渾不解若解相思，定與韓憑共一枝
滿庭芳·堠雪翻鴉
作者：納蘭性德
朝代：清

堠雪翻鴉，河冰躍馬，驚風吹度龍堆陰磷夜泣，此景總堪悲待向中宵起舞，無人處、那有村雞隻應是，金笳暗拍，一樣淚沾衣須知今古事，棋枰勝負，翻覆如斯 嘆紛紛蠻觸，回首成非剩得幾行青史，斜陽下、斷碣殘碑年華共，混同江水，流去幾時回
漁父·收卻綸竿落照紅
作者：納蘭性德
朝代：清

收卻綸竿落照紅，秋風寧為翦芙蓉人淡淡，水濛濛，吹入蘆花短笛中
玉泉
作者：納蘭性德
朝代：清

芙蓉殿俯御河寒，殘月西風並馬看十里松杉清絕處，不知曉雪在西山
琵琶仙·中秋
作者：納蘭性德
朝代：清

碧海年年，試問取、冰輪為誰圓缺吹到一片秋香，清輝瞭如雪愁中看、好天良夜，知道盡成悲咽隻影而今，那堪重對，舊時明月花徑裡、戲捉迷藏，曾惹下蕭蕭井梧葉記否輕紈小扇，又幾番涼熱只落得，填膺百感，總茫茫、不關離別。一任紫玉無情，夜寒吹裂
生查子·惆悵彩雲飛
作者：納蘭性德
朝代：清

惆悵彩雲飛，碧落知何許不見合歡花，空倚相思樹總是別時情，那待分明語判得最長宵，數盡厭厭雨
生查子·散帙坐凝塵
作者：納蘭性德
朝代：清

散帙坐凝塵，吹氣幽蘭並茶名龍鳳團，香字鴛鴦餅玉局類彈棋，顛倒雙棲影花月不曾閒，莫放相思醒
生查子·東風不解愁
作者：納蘭性德
朝代：清

東風不解愁，偷展湘裙衩獨夜背紗籠，影著纖腰畫爇盡水沉煙，露滴鴛鴦瓦花骨冷宜香，小立櫻桃下
生查子·短焰剔殘花
作者：納蘭性德
朝代：清

短焰剔殘花，夜久邊聲寂倦舞卻聞雞，暗覺青綾溼天水接冥濛，一角西南白欲渡浣花溪，遠夢輕無力
生查子·鞭影落春堤
作者：納蘭性德
朝代：清

鞭影落春堤，綠錦鄣泥卷脈脈逗菱絲，嫩水吳姬眼齧膝帶香歸，誰整櫻桃宴蠟淚惱東風，舊壘眠新燕
百字令·宿漢兒村
作者：納蘭性德
朝代：清

無情野火，趁西風燒遍、天涯芳草榆塞重來冰雪裡，冷入鬢絲吹老牧馬長嘶，徵笳亂動，併入愁懷抱定知今夕，庾郎瘦損多少便是腦滿腸肥，尚難消受，此荒煙落照何況文園憔悴後，非復酒壚風調回樂峰寒，受降城遠，夢向家山繞茫茫百感，憑高唯有清嘯
秣陵懷古
作者：納蘭性德
朝代：清

山色江聲共寂寥，十三陵樹晚蕭蕭中原事業如江左，芳草何須怨六朝
臨江仙·孤雁
作者：納蘭性德
朝代：清

霜冷離鴻驚失伴，有人同病相憐擬憑尺素寄愁邊，愁多書屢易，雙淚落燈前莫對月明思往事，也知消減年年無端嘹唳一聲傳，西風吹隻影，剛是早秋天
菩薩蠻·問君何事輕離別
作者：納蘭性德
朝代：清

問君何事輕離別，一年能幾團圓月楊柳乍如絲故園春盡時春歸歸不得，兩槳松花隔舊事逐寒潮，啼鵑恨未消
虞美人·春情只到梨花薄
作者：納蘭性德
朝代：清

春情只到梨花薄，片片催零落夕陽何事近黃昏，不道人間猶有未招魂銀箋別夢當時句，密綰同心苣為伊判作夢中人，索向畫圖清夜喚真真
虞美人·曲闌深處重相見
作者：納蘭性德
朝代：清

曲闌深處重相見，勻淚偎人顫淒涼別後兩應同，最是不勝清怨月明中半生已分孤眠過，山枕檀痕涴憶來何事最銷魂，第一折枝花樣畫羅裙
虞美人·殘燈風滅爐煙冷
作者：納蘭性德
朝代：清

殘燈風滅爐煙冷，相伴唯孤影判教狼藉醉清樽，為問世間醒眼是何人難逢易散花間酒，飲罷空搔首閒愁總付醉來眠，只恐醒時依舊到樽前
虞美人·秋夕信步
作者：納蘭性德
朝代：清

愁痕滿地無人省，露溼琅玕影閒階小立倍荒涼還剩舊時月色在瀟湘薄情轉是多情累，曲曲柔腸碎紅箋向壁字模糊，憶共燈前呵手為伊書
虞美人·銀床淅瀝青梧老
作者：納蘭性德
朝代：清

銀床淅瀝青梧老，屧粉秋蛩掃採香行處蹙連錢，拾得翠翹何恨不能言迴廊一寸相思地，落月成孤倚背燈和月就花陰，已是十年蹤跡十年心
虞美人·黃昏又聽城頭角
作者：納蘭性德
朝代：清

黃昏又聽城頭角，病起心情惡藥爐初沸短檠青，無那殘香半縷惱多情多情自古原多病，清鏡憐清影一聲彈指淚如絲，央及東風休遣玉人知
蝶戀花·出塞
作者：納蘭性德
朝代：清

今古河山無定據畫角聲中，牧馬頻來去滿目荒涼誰可語西風吹老丹楓樹從前幽怨應無數鐵馬金戈，青冢黃昏路一往情深深幾許深山夕照深秋雨
蝶戀花·又到綠楊曾折處
作者：納蘭性德
朝代：清

又到綠楊曾折處，不語垂鞭，踏遍清秋路衰草連天無意緒，雁聲遠向蕭關去不恨天涯行役苦，只恨西風，吹夢成今古明日客程還幾許，沾衣況是新寒雨
蝶戀花·眼底風光留不住
作者：納蘭性德
朝代：清

眼底風光留不住，和暖和香，又上雕鞍去欲倩菸絲遮別路，垂楊那是相思樹惆悵玉顏成間阻，何事東風，不作繁華主斷帶依然留乞句，斑騅一系無尋處
蝶戀花·辛苦最憐天上月
作者：納蘭性德
朝代：清

辛苦最憐天上月，一夕如環，夕夕都成玦若似月輪終皎潔，不辭冰雪為卿熱無那塵緣容易絕，燕子依然，軟踏簾鉤說唱罷秋墳愁未歇，春叢認取雙棲蝶
記徵人語
作者：納蘭性德
朝代：清

邊月無端照別離，故園何處寄相思西風不解徵人語，一夕蕭蕭滿大旗
訴衷情·冷落繡衾誰與伴
作者：納蘭性德
朝代：清

冷落繡衾誰與伴，倚香篝春睡起，斜日照梳頭欲寫兩眉愁，休休遠山殘翠收，莫登樓
踏莎行·倚柳題箋
作者：納蘭性德
朝代：清

倚柳題箋，當花側帽，賞心應比驅馳好錯教雙鬢受東風，看吹綠影成絲早金殿寒鴉，玉階春草，就中冷暖和誰道小樓明月鎮長閒，人生何事緇塵老
遐方怨·欹角枕
作者：納蘭性德
朝代：清

欹角枕，掩紅窗夢到江南，伊家博山沉水香湔裙歸晚坐思量輕煙籠淺黛，月茫茫
酒泉子·謝卻荼蘼
作者：納蘭性德
朝代：清

謝卻荼蘼，一片月明如水篆香消，猶未睡，早鴉啼嫩寒無賴羅衣薄，休傍闌干角最愁人，燈欲落，雁還飛
霜天曉角·重來丁酒
作者：納蘭性德
朝代：清

重來丁酒，折盡風前柳若問看花情緒，似當日，怎能夠休為西風瘦，痛飲頻搔首自古青蠅白璧，天已早安排就
鬢雲松令·枕函香
作者：納蘭性德
朝代：清

枕函香，花徑漏依約相逢，絮語黃昏後時節薄寒人病酒，剗地梨花，徹夜東風瘦掩銀屏，垂翠袖何處吹簫，脈脈情微逗腸斷月明紅豆蔻，月似當時，人似當時否
鷓鴣天·別緒如絲夢不成
作者：納蘭性德
朝代：清

別緒如絲夢不成，那堪孤枕夢邊城因聽紫塞三更雨，卻憶紅樓半夜燈書鄭重，恨分明，天將愁味釀多情起來呵手封題處，偏到鴛鴦兩字冰
鷓鴣天·背立盈盈故作羞
作者：納蘭性德
朝代：清

背立盈盈故作羞，手挼梅蕊打肩頭欲將離恨尋郎說，待得郎來恨卻休雲淡淡，水悠悠一聲橫笛鎖空樓何時共泛春溪月，斷岸垂楊一葉舟
鷓鴣天·雁貼寒雲次第飛
作者：納蘭性德
朝代：清

雁帖寒雲次第飛，向南猶自怨歸遲誰能瘦馬關山道，又到西風撲鬢時人杳杳，思依依，更無芳樹有烏啼憑將掃黛窗前月，持向今宵照別離
游上方山
作者：索禄
朝代：清

层峦飞阁势重重，十里遥闻薄暮钟。榜鹤巢边攀古木，向云升处上高峰。光浮溪水天心月，响作涛声涧底松。洞府相传多胜迹，待随僧去访仙踪。
移居邻王茂衍方伯
作者：綦汝楫
朝代：清

薄宦居难定，移来思不穷。高楼晴有月，老树夜多风。阅世游将倦，怀乡梦欲通。南邻词赋客，恬澹此心同。
送单牧之赴任灌阳
作者：綦汝楫
朝代：清

建陵迢递半年程，灌水争如密水清。月静千家闻虎啸，峰回万树听猿声。依人翡翠巢官阁，夹道桄榔接驿城。报最何劳三载久，于今南国已休兵。
题黄鹤楼
作者：纪以凤
朝代：清
体裁：联

楼又成矣，诗凭谁续；鹤若返乎，笛定有声。
史梦兰继室田太夫人九十大寿
作者：纪卫瞻
朝代：清
体裁：联

东方桃熟觞王母；南极星辉见老人。
余莅什七载壬申秋保荐赴都邑人士多赋诗见赠作此答之并示父老
作者：纪大奎
朝代：清

子羔学未成，质美犹难恃。漆雕斯未信，焰然谢子使。矧兹袜线艺，制锦无乃毁。七载殊兢兢，浩如涉渊水。感诸澹台贤，非公不至止。瑶华忽赠音，惜别穷治理。藐矣予何言，大哉礼乎礼。圣训万古存，民行端赖此。愿农力耕桑，亲睦无我尔。愿士法诗书，敦行表乡里。仁让既已兴，风俗日淳美。弟弟与兄兄，父父而子子。无怀之民与，如斯而已矣。民和岁自稔，有司亦良喜。作诗酬众心，身远神犹迩。揽辔行复来，此愿励终始。
关帝庙观壁间画
作者：纪大奎
朝代：清

天地本好生，治乱何终始。杀机当既钟，佳兵者咸是。悲哉涂地功，沾沾群自喜。如公岂其人，夫诚不得已。画图满壁间，诛戮何累累。无乃神意伤，眷然不忍视。吁嗟俎豆徒，所夸抑末耳。天地曷以充，顽儒曷以起。是中非偶然，在此不在彼。
广信至玉山舟中
作者：纪大奎
朝代：清

水如树欲静，滩如风不宁。百里断肠声，当年游子听。一往不可复，此行安所欲。千古流水心，耿耿在幽独。东南是沧海，此水乃西行。高下数百里，时为不平声。所遇有如此，流恨何时已。可怜无父人，犹作浪游子。
广信至玉山舟中·其一
作者：纪大奎
朝代：清

水如树欲静，滩如风不宁。百里断肠声，当年游子听。一往不可复，此行安所欲。千古流水心，耿耿在幽独。
广信至玉山舟中·其二
作者：纪大奎
朝代：清

东南是沧海，此水乃西行。高下数百里，时为不平声。所遇有如此，流恨何时已。可怜无父人，犹作浪游子。
拟题族弟居室联
作者：纪容舒
朝代：清
体裁：联

当年始祖初迁地；此日云孙再造家。
茅斋春咏
作者：纪愈
朝代：清

西园春事早，偶筑卜城隈。松径幽篁细，藤溪野鸟来。停云双白板，步月一青苔。已悟逍遥理，闲居赋可裁。
乌鲁木齐杂诗之典制
作者：纪昀
朝代：清

金碧觚棱映翠岚，崔嵬紫殿望东南。时时一曲升平乐，膜拜闻呼万岁三。炉烟袅袅众香焚，春草青袍两面分。行到幔亭张乐地，虹桥错认武夷君。烟岚遥对翠芙蓉，鄂博犹存旧日踪。缥缈灵山行不到，年年只拜虎头峰。绿塍田鼠紫茸毛，搜粟真堪赋老饕。八蜡祠成踪迹绝，始知周礼重迎猫。初开两郡版图新，百礼都依故事陈。只有东郊青鸟到，无人箫鼓赛芒神。藁砧不拟赋刀环，岁岁携家出玉关。海燕双栖春梦稳，何人重唱望夫山。戍楼四面列高峰，半扼荒途半扼冲。惟有山南风雪后，许教移帐度残冬。户籍题名五种分，虽然同住不同群。就中多赖乡三老，雀鼠时时与解纷。烽燧全消大漠清，弓刀闲挂只春耕。瓜期五载如弹指，谁怯轮台万里行。绿野青筹界限明，农夫有畔不须争。江都留得均田法，只有如今塞外行。
乌鲁木齐杂诗之典制·其一
作者：纪昀
朝代：清

金碧觚棱映翠岚，崔嵬紫殿望东南。时时一曲升平乐，膜拜闻呼万岁三。
乌鲁木齐杂诗之典制·其七
作者：纪昀
朝代：清

戍楼四面列高峰，半扼荒途半扼冲。惟有山南风雪后，许教移帐度残冬。
乌鲁木齐杂诗之典制·其三
作者：纪昀
朝代：清

烟岚遥对翠芙蓉，鄂博犹存旧日踪。缥缈灵山行不到，年年只拜虎头峰。
乌鲁木齐杂诗之典制·其九
作者：纪昀
朝代：清

烽燧全消大漠清，弓刀闲挂只春耕。瓜期五载如弹指，谁怯轮台万里行。
乌鲁木齐杂诗之典制·其二
作者：纪昀
朝代：清

炉烟袅袅众香焚，春草青袍两面分。行到幔亭张乐地，虹桥错认武夷君。
乌鲁木齐杂诗之典制·其五
作者：纪昀
朝代：清

初开两郡版图新，百礼都依故事陈。只有东郊青鸟到，无人箫鼓赛芒神。
乌鲁木齐杂诗之典制·其八
作者：纪昀
朝代：清

户籍题名五种分，虽然同住不同群。就中多赖乡三老，雀鼠时时与解纷。
乌鲁木齐杂诗之典制·其六
作者：纪昀
朝代：清

藁砧不拟赋刀环，岁岁携家出玉关。海燕双栖春梦稳，何人重唱望夫山。
乌鲁木齐杂诗之典制·其十
作者：纪昀
朝代：清

绿野青筹界限明，农夫有畔不须争。江都留得均田法，只有如今塞外行。
乌鲁木齐杂诗之典制·其四
作者：纪昀
朝代：清

绿塍田鼠紫茸毛，搜粟真堪赋老饕。八蜡祠成踪迹绝，始知周礼重迎猫。
乌鲁木齐杂诗之民俗
作者：纪昀
朝代：清

界画棋枰绿几层，一年一度换新塍。风流都似林和靖，担粪从来谢不能。割尽黄云五月初，喧阗满市拥柴车。谁知十斛新收麦，才换青蚨两贯余。到处歌楼到处花，塞垣此地擅繁华。军邮岁岁飞官牒，只为游人不忆家。戍屯处处聚流人，百艺争妍各自陈。携得洋钟才似粟，也能检点九层轮。巴亚翻翻数寸零，桔槔到手不曾停。论园仿佛如朱荔，三月商家已买青。万里携家出塞行，男婚女嫁总边城。多年无复还乡梦，官府犹题旧里名。十里春筹雪化泥，不须分垄不须畦。珠玑信手纷纷落，一样新秧出水齐。山城是处有弦歌，锦帙牙签市上多。为报当年郑渔仲，儒书今过斡难河。闽海迢迢道路难，西人谁识小龙团。向来只说官茶暖，消得山泉沁骨寒。吐蕃部落久相亲，卖果时时到市闉。恰似春深梁上燕，自来自去不关人。
乌鲁木齐杂诗之民俗·其一
作者：纪昀
朝代：清

界画棋枰绿几层，一年一度换新塍。风流都似林和靖，担粪从来谢不能。
乌鲁木齐杂诗之民俗·其七
作者：纪昀
朝代：清

十里春筹雪化泥，不须分垄不须畦。珠玑信手纷纷落，一样新秧出水齐。
乌鲁木齐杂诗之民俗·其三
作者：纪昀
朝代：清

到处歌楼到处花，塞垣此地擅繁华。军邮岁岁飞官牒，只为游人不忆家。
乌鲁木齐杂诗之民俗·其九
作者：纪昀
朝代：清

闽海迢迢道路难，西人谁识小龙团。向来只说官茶暖，消得山泉沁骨寒。
乌鲁木齐杂诗之民俗·其二
作者：纪昀
朝代：清

割尽黄云五月初，喧阗满市拥柴车。谁知十斛新收麦，才换青蚨两贯余。
乌鲁木齐杂诗之民俗·其五
作者：纪昀
朝代：清

巴亚翻翻数寸零，桔槔到手不曾停。论园仿佛如朱荔，三月商家已买青。
乌鲁木齐杂诗之民俗·其八
作者：纪昀
朝代：清

山城是处有弦歌，锦帙牙签市上多。为报当年郑渔仲，儒书今过斡难河。
乌鲁木齐杂诗之民俗·其六
作者：纪昀
朝代：清

万里携家出塞行，男婚女嫁总边城。多年无复还乡梦，官府犹题旧里名。
乌鲁木齐杂诗之民俗·其十
作者：纪昀
朝代：清

吐蕃部落久相亲，卖果时时到市闉。恰似春深梁上燕，自来自去不关人。
乌鲁木齐杂诗之民俗·其四
作者：纪昀
朝代：清

戍屯处处聚流人，百艺争妍各自陈。携得洋钟才似粟，也能检点九层轮。
乌鲁木齐杂诗之游览
作者：纪昀
朝代：清

秀野亭西绿树窝，杖藜携酒晚春多。谯楼鼓动栖鸦睡，尚有游人踏月歌。斜临流水对山青，疏野终怜旧射厅。颇喜风流丰别驾，迩来拟葺醉翁亭。绛蜡荧荧野未残，游人踏月绕阑干。迷离不解春灯谜，一笑中朝旧讲官。犊车辘轣满长街，火树银花对对排。无数红裙乱招手，游人拾得凤凰鞋。摇曳兰桡唱采莲，春风明月放灯天。秦人只识连钱马，谁教歌儿荡画船。地近山南估客多，偷来番曲演鸯歌。谁将红豆传新拍，记取摩诃兜勒歌。箫鼓分曹社火齐，登场相赛舞狻猊。一声唱道西屯胜，飞舞红笺锦字题。竹马如迎郭细侯，山童丫角啭清讴。琵琶弹彻明妃曲，一片红灯过彩楼。玉笛银筝夜不休，城南城北酒家楼。春明门外梨园部，风景依稀忆旧游。越曲吴歈出塞多，红牙旧拍未全讹。诗情难似龙标尉，好赋流人水调歌。樊楼月满四弦高，小部交弹凤尾槽。白草黄沙行万里，红颜未损郑樱桃。乌巾垫角短衫红，度曲谁如鳖相公。赠与桃花时颒面，筵前何处不春风。半面真能各笑啼，四筵绝倒碎玻璃。摇头优孟谁描写，拟付龙门作品题。逢场作戏又何妨，红粉青娥闹扫妆。仿佛徐娘风韵在，庐陵莫笑老刘郎。老去何戡出玉门，一声楚调最消魂。低徊唱煞红绫裤，四座衣裳宛酒痕。稗史荒唐半不经，渔樵闲话野人听。地炉松火消长夜，且唤诙谐柳敬亭。桃花马上舞惊鸾，赵女身轻万目看。不惜黄金抛作埒，风流且喜见邯郸。
乌鲁木齐杂诗之游览·其一
作者：纪昀
朝代：清

秀野亭西绿树窝，杖藜携酒晚春多。谯楼鼓动栖鸦睡，尚有游人踏月歌。
乌鲁木齐杂诗之游览·其七
作者：纪昀
朝代：清

箫鼓分曹社火齐，登场相赛舞狻猊。一声唱道西屯胜，飞舞红笺锦字题。
乌鲁木齐杂诗之游览·其三
作者：纪昀
朝代：清

绛蜡荧荧野未残，游人踏月绕阑干。迷离不解春灯谜，一笑中朝旧讲官。
乌鲁木齐杂诗之游览·其九
作者：纪昀
朝代：清

玉笛银筝夜不休，城南城北酒家楼。春明门外梨园部，风景依稀忆旧游。
乌鲁木齐杂诗之游览·其二
作者：纪昀
朝代：清

斜临流水对山青，疏野终怜旧射厅。颇喜风流丰别驾，迩来拟葺醉翁亭。
乌鲁木齐杂诗之游览·其五
作者：纪昀
朝代：清

摇曳兰桡唱采莲，春风明月放灯天。秦人只识连钱马，谁教歌儿荡画船。
乌鲁木齐杂诗之游览·其八
作者：纪昀
朝代：清

竹马如迎郭细侯，山童丫角啭清讴。琵琶弹彻明妃曲，一片红灯过彩楼。
乌鲁木齐杂诗之游览·其六
作者：纪昀
朝代：清

地近山南估客多，偷来番曲演鸯歌。谁将红豆传新拍，记取摩诃兜勒歌。
乌鲁木齐杂诗之游览·其十
作者：纪昀
朝代：清

越曲吴歈出塞多，红牙旧拍未全讹。诗情难似龙标尉，好赋流人水调歌。
乌鲁木齐杂诗之游览·其十一
作者：纪昀
朝代：清

樊楼月满四弦高，小部交弹凤尾槽。白草黄沙行万里，红颜未损郑樱桃。
乌鲁木齐杂诗之游览·其十七
作者：纪昀
朝代：清

桃花马上舞惊鸾，赵女身轻万目看。不惜黄金抛作埒，风流且喜见邯郸。
乌鲁木齐杂诗之游览·其十三
作者：纪昀
朝代：清

半面真能各笑啼，四筵绝倒碎玻璃。摇头优孟谁描写，拟付龙门作品题。
乌鲁木齐杂诗之游览·其十二
作者：纪昀
朝代：清

乌巾垫角短衫红，度曲谁如鳖相公。赠与桃花时颒面，筵前何处不春风。
乌鲁木齐杂诗之游览·其十五
作者：纪昀
朝代：清

老去何戡出玉门，一声楚调最消魂。低徊唱煞红绫裤，四座衣裳宛酒痕。
乌鲁木齐杂诗之游览·其十六
作者：纪昀
朝代：清

稗史荒唐半不经，渔樵闲话野人听。地炉松火消长夜，且唤诙谐柳敬亭。
乌鲁木齐杂诗之游览·其十四
作者：纪昀
朝代：清

逢场作戏又何妨，红粉青娥闹扫妆。仿佛徐娘风韵在，庐陵莫笑老刘郎。
乌鲁木齐杂诗之游览·其四
作者：纪昀
朝代：清

犊车辘轣满长街，火树银花对对排。无数红裙乱招手，游人拾得凤凰鞋。
乌鲁木齐杂诗之物产
作者：纪昀
朝代：清

种出东陵子母瓜，伊州佳种莫相夸。凉争冰雪甜争蜜，消得温暾顾渚茶。夜深宝气满山头，玛纳斯南半紫镠。两载惊心驰羽檄，春冰消后似防秋。凯渡河鱼八尺长，分明风味似鲟鳇。西秦只解红羊鲊，特乞仓公制脍方。红笠乌衫担侧挑，苹婆杏子绿蒲桃。谁知只重中原味，榛栗楂梨价最高。甘瓜别种碧团栾，错作花门小笠看。午梦初回微渴后，嚼来真似水晶寒。腊雪深深坼地寒，经冬宿麦换苗难。农家都是春初种，一样黄云被垄看。收麦初完收谷忙，三春却不入官仓。可怜粒粒珍珠滑，人道多输饼饵香。温泉东畔火荧荧，扑面山风铁气腥。只怪红炉三度炼，十分才剩一分零。澄彻戎盐出水涯，分明青玉净无瑕。犹嫌不及交河产，一色轻红似杏花。云母窗棂片片明，往来人在镜中行。七盘峻坂顽如铁，山骨何缘似水精？凿破云根石窦开，朝朝煤户到城来。北山更比西山好，须辨寒炉一夜灰。依依红柳满滩沙，颜色何曾似绛霞。若与绿杨为伴侣，蜡梅通谱到梅花。露叶翻翻翠色铺，小园多种淡巴菰。红潮晕颊浓于酒，别调氤氲亦自殊。山珍入馔只寻常，处处深林是猎场。若与分明评次第，野骡风味胜黄羊。西到宁边东阜康，狐踪处处认微茫。谋衣却比羊裘易，粲粲临风一色黄。月黑风高迅似飞，秋田熟处野猪肥。诸军火器年年给，不为天山看打围。昌吉新鱼贯柳条，笭箵入市乱相招。芦芽细点银丝脍，人到松陵十四桥。斑斓五色遍身花，深树多藏断尾蛇。最是山南烽戍地，率然阵里住人家。
乌鲁木齐杂诗之物产
作者：纪昀
朝代：清

蒲桃法酒奠重陈，小勺鹅黄一色匀。携得江南风味到，夏家新酿洞庭春。茹家法醋沁牙酸，滴滴清香泻玉盘。琥珀浓光梅子味，论功真合祀元坛。不重山肴重海鲜，北商一到早相传。蟹黄虾汁银鱼鲞，行箧新开不计钱。旋绕黄芽叶叶齐，登盘春菜脆玻璃。北人自只夸安肃，不见三台绿满畦。雪压空山老树枯，一番新雨长春菇。天花绝品何须说，持较兴州尚作奴。朱桔黄柑荐翠盘，关山万里到来难。官曹春宴分珍果，谁怯轻冰沁齿寒。依稀谏果两头纤，松子来从雪岭南。岭上苍官千万树，只能五鬣绿鬖鬖。汉唐旧史记青稞，西域从来此种多。轻注蹲鸱成一笑，如今始悔着书讹。新稻翻匙香雪流，田家入市趁凉秋。北郊十里高台户，水满陂塘岁岁收。配盐幽菽偶登厨，隔岭携来贵似珠。只有山家豌豆好，不劳苜蓿秣宛驹。菽乳芳腴细细研，截肪切玉满街前。只怜常逐春归去，不到榴红蓼紫天。新榨胡麻潋滟光，可怜北客不能尝。初时误认天台女，曾对桃花饭阮郎。漉白荒城不见日，采硝人在古阳关。颓垣败堞浑堆遍，错认深冬雪满山。谁能五月更披裘，尺布都从市上求。懊恼前官国司马，木棉试种不曾收。榆槐处处绿参天，行尽青山未到边。只有垂杨太娇稚，纤腰长似小婵娟。梭梭滩上望亭亭，铁干铜柯一片青。至竟难将松柏友，无根多半似浮萍。罂粟花团六寸围，雪泥渍出胜浇肥。阶除开遍无人惜，小吏时时插帽归。姹紫嫣红廿四畦，香魂仿佛认虞兮。刘郎倘是修花谱，芍药丛中定误题。千瓣玲珑绿叶疏，花头无力倩人扶。因循错唤江西蜡，持较东篱恐未输。红药丛生满钓矶，无人珍重自芳菲。倘教全向雕阑种，肯减扬州金带围。八寸葵花色似金，短垣老屋几丛深。此间颇去长安远，珍重时看向日心。土屋茅檐几树斜，移来多自野人家。微风处处吹如雪，开遍深春皂荚花。河桥新柳绿蒙濛，只欠春园杏子红。珍重城南孤戍下，刚流一树袅东风。前度刘郎手自栽，夭桃移得过山来。阜康城内园池好，尚有妖红几树开。息鸡草长绿离离，织荐裁帘事事宜。騕袅经过浑不顾，可怜班固未全知。芦荻飕飕绿渺茫，氤氲芳草隐陂塘。行营不解西番法，秋老谁寻玛努香。芳草丛丛各作窠，无名大抵药苗多。山亭宴罢扶残醉，记看官奴采薄荷。长镵木柄斸寒云，阿魏滩中药气熏。至竟无从知性味，山家何处问桐君。照眼猩猩茜草红，无人染色付良工。年年驿使驰飞骑，只疗秋塍八蜡虫。绿到天边不计程，苇塘从古断人行。年来苦问驱蝗法，野老流传竟未明。鸭绿鹅黄满市中，霜刀供馔缕轻红。加餐便忆坤司马，不比无端主簿虫。彻耳金铃个个圆，檐牙屋角影翩翩。春云澹宕春风软，正是城中放鸽天。绣羽黄襟画里看，鸳鸯海上水云寒。如何夜夜双栖梦，多在人间斗鸭栏。白草初枯野雉肥，年年珍重进彤闱。传声贡罢分携去，五彩斑斓满路归。春鸿秋燕候无差，寒暖分明纪岁华。何处飞来何处去，难将踪迹问天涯。山禽满树不知名，五色毛衣百种声。前度西郊春宴罢，穿帘瞥见是莺莺。飞飞干鹊似多情，晚到深林晓入城。也解巡檐频送喜，听来只恨是秦声。荒屯那得汝南鸡，春梦迷离睡似泥。山鸟一声天半落，却来相唤把锄犁。一声骹叫唳长风，早有饥鸢到半空。惊破红闺春昼梦，齐呼儿女看鸡笼。谁言天马海西头，八骏从来不易求。六印三花都阅遍，何曾放眼看骅骝。白狼苍豹绛毛熊，雪岭时时射猎逢。五个山头新雨后，春泥才见虎蹄踪。牧场芳草绿萋萋，养得骅骝十万蹄。只有明驼千里足，水销山径卧长嘶。茸茸红柳欲飞花，歌舞深林看柳娃。双角吴童真可念，谁知至竟不辞家。拔刺银刀似脍残，有人相戒莫登盘。鱼苗多是秋虫化，倚仗曾经仔细看。蛱蝶花边又柳边，晚春篱落早秋天。只怜翔粉无多少，叶叶黄衣小似钱。亦有新蝉噪晚风，小桥流水绿阴中。人言多是遗蝗化，果觉依稀似草虫。剪剪西风院落深，夜凉是处有蛩音。秦人不解金笼戏，一任篱根彻晓吟。小煮何曾似鳆鱼，恼人幽梦夜深余。贫家敢恨无眠处，燕寝清香尚不除。五月花蚊利似锥，村村拟筑露筋祠。城中相去无三里，夜卷疏帘不下帷。
乌鲁木齐杂诗之物产·其一
作者：纪昀
朝代：清

种出东陵子母瓜，伊州佳种莫相夸。凉争冰雪甜争蜜，消得温暾顾渚茶。
乌鲁木齐杂诗之物产·其一
作者：纪昀
朝代：清

蒲桃法酒奠重陈，小勺鹅黄一色匀。携得江南风味到，夏家新酿洞庭春。
乌鲁木齐杂诗之物产·其七
作者：纪昀
朝代：清

依稀谏果两头纤，松子来从雪岭南。岭上苍官千万树，只能五鬣绿鬖鬖。
乌鲁木齐杂诗之物产·其七
作者：纪昀
朝代：清

收麦初完收谷忙，三春却不入官仓。可怜粒粒珍珠滑，人道多输饼饵香。
乌鲁木齐杂诗之物产·其三
作者：纪昀
朝代：清

不重山肴重海鲜，北商一到早相传。蟹黄虾汁银鱼鲞，行箧新开不计钱。
乌鲁木齐杂诗之物产·其三
作者：纪昀
朝代：清

凯渡河鱼八尺长，分明风味似鲟鳇。西秦只解红羊鲊，特乞仓公制脍方。
乌鲁木齐杂诗之物产·其三十
作者：纪昀
朝代：清

绿到天边不计程，苇塘从古断人行。年来苦问驱蝗法，野老流传竟未明。
乌鲁木齐杂诗之物产·其三十一
作者：纪昀
朝代：清

鸭绿鹅黄满市中，霜刀供馔缕轻红。加餐便忆坤司马，不比无端主簿虫。
乌鲁木齐杂诗之物产·其三十七
作者：纪昀
朝代：清
体裁：七言绝句

飞飞乾鹊似多情，晚到深林晓入城。也解巡檐频送喜，听来只恨是秦声。
乌鲁木齐杂诗之物产·其三十七
作者：纪昀
朝代：清

飞飞干鹊似多情，晚到深林晓入城。也解巡檐频送喜，听来只恨是秦声。
乌鲁木齐杂诗之物产·其三十三
作者：纪昀
朝代：清

绣羽黄襟画里看，鸳鸯海上水云寒。如何夜夜双栖梦，多在人间斗鸭栏。
乌鲁木齐杂诗之物产·其三十九
作者：纪昀
朝代：清

一声骹叫唳长风，早有饥鸢到半空。惊破红闺春昼梦，齐呼儿女看鸡笼。
乌鲁木齐杂诗之物产·其三十二
作者：纪昀
朝代：清

彻耳金铃个个圆，檐牙屋角影翩翩。春云澹宕春风软，正是城中放鸽天。